title: Jalkapallon naisten SM-sarjakausi 1994

text: Kausi pelattiin 10 joukkueen kaksinkertaisena runkosarjana, jonka jälkeen kuusi parasta joukkuetta pelasivat yksinkertaisen ylemmän loppusarjan, missä runkosarjan tulokset otettiin huomioon. Runkosarjan sijoille 7–9 sijoittuneet joukkueet pelasivat yksinkertaisen karsintasarjan I divisioonan kolmen lohkovoittajan kanssa, mistä neljä parasta joukkuetta selvisivät SM-sarjaan. Runkosarjan viimeinen joukkue putosi suoraan I divisioonaan.


title: Jalkapallon naisten SM-sarjakausi 1994

text: Edelliskaudella SM-sarjaan nousseen FF Jaron tilalla pelasi Pietarsaareen perustettu uusi naisten jalkapallon erikoisseura FC United.


title: Jalkapallon naisten SM-sarjakausi 1994

text: 26 maalia


title: Jalkapallon naisten SM-sarjakausi 1994

text: 18 maalia


title: Jalkapallon naisten SM-sarjakausi 1994

text: 17 maalia


title: Jalkapallon naisten SM-sarjakausi 1994

text: 15 maalia


title: Jalkapallon naisten SM-sarjakausi 1994

text: 12 maalia


title: Jalkapallon naisten SM-sarjakausi 1994

text: 11 maalia


title: Jalkapallon naisten SM-sarjakausi 1994

text: 9 maalia


title: Jalkapallon naisten SM-sarjakausi 1994

text: 8 maalia


title: Nnaemeka Anyamele

text: Nnaemeka Anyamele (s. 16. toukokuuta 1994) on nigerialaistaustainen suomalainen jalkapalloilija. Hän on pelipaikaltaan keskikenttäpelaaja ja viihtyy parhaiten laidalla hyökkäävässä roolissa.


title: Nnaemeka Anyamele

text: Marraskuussa 2014 Anyamele teki kaksivuotisen sopimuksen Veikkausliigassa pelaavan HIFK:n kanssa. Aiemmin hän pelasi Hongassa, johon siirtyi tammikuussa 2013 Helsingin Jalkapalloklubista. Hienoimmaksi kokemuksekseen jalkapallon parissa Anyamele on kertonut valintansa Kai Pahlman -turnauksen parhaaksi pelaajaksi vuonna 2009.


title: Nnaemeka Anyamele

text: Anyamele pelaa myös Suomen alle 21-vuotiaiden maajoukkueessa.


title: Grimmen

text: Grimmen on kaupunki Mecklenburg-Etu-Pommerin osavaltiossa Koillis-Saksassa. Se oli ennen Nordvorpommernin piirikunnan pääkaupunki. Vuodesta 2011 lähtien se on kuulunut Vorpommern-Rügenin piirikuntaan. Kaupungin asukasluku oli 9 965 vuonna 2012. Kaupunki sijaitsee Trebel-joen edustalla, noin 30 kilometriä etelään Stralsundista ja kolmekymmentä kilometriä länteen Greifswaldista.


title: Grimmen

text: Grimmenillä on viisi eurooppalaista ystävyyskaupunkia:


title: Pasewalk

text: Pasewalk on kaupunki Mecklenburg-Etu-Pommerin osavaltiossa Koillis-Saksassa. Se oli ennen Uecker-Randowin piirikunnan pääkaupunki. Vuodesta 2011 lähtien se on kuulunut Vorpommern-Greifswaldin piirikuntaan. Kaupungin asukasluku oli 10 594 vuonna 2012. Kaupunki sijaitsee Uecker-joen edustalla.


title: Helka-Maria Kinnunen

text: Helka-Maria Kinnunen (s. 10. tammikuuta 1959 Tampere) on suomalainen näyttelijä, lausuja, käsikirjoittaja ja tutkija. Hän on työskennellyt useissa Suomen teattereissa ja vapaissa ryhmissä, Yleisradiossa ja Teatterikorkeakoulussa ja Metropolia-ammattikorkeakoulussa. Kinnunen on toiminut myös Suomen Lausujain Liiton puheenjohtajana.


title: Helka-Maria Kinnunen

text: Koulutukseltaan Kinnunen on näyttelijä, teatteripedagogi ja teatteritaiteen tohtori. Hän tutki väitöstutkimuksessaan teatterin taiteellista prosessia tarinallisella tutkimusotteella. Vuoden 2016 alussa Kinnunen aloitti Kajaanin kaupunginteatterin johtajana.


title: Helka-Maria Kinnunen

text: Kinnusen vanhemmat ovat estetiikan professori Aarne Kinnunen ja näyttelijä Aino-Maija Tikkanen.


title: Vipassana

text: Vipassana on vanhimpia buddhalaisuudessa tunnettuja meditaatiotekniikoita. Paalinkielinen sana "vipassana" tarkoittaa asioiden selkeää havaitsemista (eng. "insight meditation"). Tämä niin sanottu oivallusmeditaatio on buddhalaisuuden Theravada-koulukunnassa käytetty meditaatiotekniikka. Vipassana-meditaatiossa keskitytään tarkkailemaan hengitystä ja fyysisiä tuntemuksia sekä mielen ilmiöitä. Vipassana on itsekehityksen väline, joka ei ole sidottu mihinkään uskonnolliseen oppiin. Suomessa vipassana-meditaatiota voi harjoittaa muun muassa Nirodha ry:n järjestämillä kursseilla ja retriiteillä.


title: Barnim

text: Barnim on Brandenburgin osavaltion piirikunta, Saksassa. Piirikunta on pinta-alaltaan 1 494 neliökilometriä, ja asukasluvultaan 173 193 (2012). Sen pääkaupunki on Eberswalde. Alueesta lähes puolet on metsää.


title: Barnim

text: Barnimin naapurit ovat pohjoisesta myötäpäivään lueteltuna Uckermarkin piirikunta, Puola (Länsi-Pommerin voivodikunta), Märkisch-Oderlandin piirikunta, Berliini, sekä Oberhavelin piirikunta.


title: Autovahinkokeskus

text: Copart Inc. osti 9.3.2018 Autovahinkokeskus Oy:n koko osakekannan. Yrityskauppa on osa Copartin verkoston kasvustrategiaa Euroopassa. Laajentuminen Pohjois-Eurooppaan avaa merkittäviä mahdollisuuksia ajoneuvojen huutokaupan, realisoinnin ja vakuutusyhtiöpalveluiden kehittämiselle. Uusi aktiivinen omistaja haluaa kehittää toimintaa ja luo mahdollisuuksia sekä resursseja tarjota kattavampia palveluita asiakkaille.


title: Autovahinkokeskus

text: Autovahinkokeskus Oy on vuonna 1966 perustettu, ajoneuvojen realisointiin, varaosakauppaan sekä vakuutusyhtiöiden palveluihin erikoistunut yritys. Autovahinkokeskus Oy / Copart Finland on Suomen suurin ajoneuvohuutokauppa, joka realisoi vuodessa yli 20 000 ajoneuvoa. Ostajina on yksityishenkilöitä sekä yritysasiakkaita. Realisointikumppaneina on vakuutusyhtiöitä, autoliikkeitä sekä autokantaa omaavia yrityksiä. Toimipisteet sijaitsevat Espoossa, Pirkkalassa, Turussa ja Oulussa. Verkostoon kuuluu 21 välivarastoa ympäri Suomen.


title: Autovahinkokeskus

text: Copart, Inc. on vuonna 1982 perustettu, maailman johtava ajoneuvojen huutokauppa-, realisointi- ja vakuutuspalveluja tarjoava yritys.


title: Autovahinkokeskus

text: Copartin teknologia ja huutokauppaohjelmisto yhdistävät toimeksiantajat yli 750 000 kirjautuneeseen asiakkaaseen yli 170 maassa.


title: Autovahinkokeskus

text: Copartin yli 200 toimipistettä palvelevat tällä hetkellä Yhdysvalloissa, Kanadassa, Yhdistyneessä kuningaskunnassa, Irlannin tasavallassa, Brasiliassa, Saksassa, Yhdistyneissä Arabiemiirikunnissa, Omanissa, Bahrainissa, Espanjassa ja Suomessa. Copartin huutokaupassa on 125 000 ajoneuvoa päivittäin


title: Autovahinkokeskus

text: Copart, Inc. perustettiin vuonna 1982. Ensimmäisen myymälän avasi tällöin Kaliforniaan Willis J. Johnson. Nykyään pääkonttori sijaitsee Dallasissa, Texasissa ja yrityksen toimitusjohtajana on Jay Adair.


title: Autovahinkokeskus

text: Yrityksellä on yli 8 000 hehtaaria maata, jotta kattavalle valikoimalle tuotteita olisi riittävästi tilaa. Copartin kautta kulkee vuosittain yli kaksi miljoonaa ajoneuvoa maailmanlaajuisesti. Copart jäsenet löytävät, tarjoavat ja voittavat huutokaupasta juuri haluamiaan ajoneuvoja. Jäsenet löytävät valikoimasta aina klassikoita, vanhoja ja uusia ajoneuvoja, kuorma-autoja, moottoripyöriä ja paljon muuta. Copartilla on jokaiselle jotakin, olet sitten yksityishenkilö, autopurkamo, korikorjaamo tai autoliike. Copart on sitoutunut liiketoiminnan asianmukaiseen hoitamiseen ja ympäristövastuun kantamiseen. Yritys onkin palkittu Forbesin America's Best Small Business -palkinnolla, Confirmit ACE-palkinnolla poikkeuksellisesta asiakaspalvelusta kolmena vuotena peräkkäin, sekä vuonna 2015 valinta Deloitte'ssa "Exceptional 100 List of Top Performing US companies” joukkoon.


title: Jalkapallon naisten SM-sarjakausi 1990

text: Jalkapallon naisten SM-sarjakausi 1990 oli Suomen naisten jalkapallon korkeimman sarjatason kausi. Mestaruuden voitti Helsinkiin perustettu uusi seura Helsinki United, johon edelliskaudella SM-sarjassa pelannut PP-Futis sulautui. Hopeaa voitti Helsingin Jalkapalloklubi ja pronssia Herttoniemen Toverit.


title: Jalkapallon naisten SM-sarjakausi 1990

text: Kausi pelattiin 10 joukkueen kaksinkertaisena runkosarjana, minkä jälkeen neljä parasta joukkuetta pelasivat yksinkertaisen loppusarjan. Runkosarjan toiseksi viimeinen pelasi yksinkertaisen karsintasarjan I divisioonan kolmen lohkovoittajan kanssa, mistä selvisi kaksi parasta joukkuetta SM-sarjaan. Runkosarjan viimeinen joukkue putosi suoraan I divisioonaan.


title: Jalkapallon naisten SM-sarjakausi 1990

text: Edelliskaudella SM-sarjassa pelannut Kiffen luopui sarjapaikasta ja tilalle nostettiin Mikkelin Palloilijat.


title: Jalkapallon naisten SM-sarjakausi 1990

text: Joukkueet saivat bonuspisteitä seuraavasti: Runkosarjan voittaja 4, toinen 3, kolmas 2 ja neljäs 1 pisteen.


title: Jalkapallon naisten SM-sarjakausi 1990

text: 17 maalia


title: Jalkapallon naisten SM-sarjakausi 1990

text: 13 maalia


title: Jalkapallon naisten SM-sarjakausi 1990

text: 10 maalia


title: Jalkapallon naisten SM-sarjakausi 1990

text: 9 maalia


title: Jalkapallon naisten SM-sarjakausi 1990

text: 7 maalia


title: Venezuelankypärähokko

text: Venezuelankypärähokko ("Pauxi pauxi") on Etelä-Amerikan pohjoisosissa tavattava uhnaalainen hokkoihin kuuluva kanalintulaji.


title: Venezuelankypärähokko

text: Venezuelankypärähokko on suurikokoinen kanalintu ja voi saavuttaa 91 cm:n pituuden. Lajilla on nokan tyvessä sinertävänharmaa korkea luukypärä. Lajin hyöhenys on suurimmaksi osaksi kiiltävä sinertävän tai vihertävän musta. Vatsa, alaperä ja pyrstön kärki ovat valkoiset. Naaraalla on harvinainen punaruskea ja mustaraidallinen värimuoto. Venezuelankypäränhokon nokka ja jalat ovat väriltään punaiset.


title: Venezuelankypärähokko

text: Venezuelankypärähokolla on kaksi alalajia. Näistä nimialalaji "P. p. pauxi" elää Venezuelan länsiosissa ja Kolumbian koillisosista. Alalajia "P. p. gilliardi" tavataan pieneltä alueelta Kolumbian ja Venezuelan rajan pohjoisosasta. Lajin elinympäristöä ovat tiheät vuoristometsät 500–2 200 metrin korkeudessa ja sitä tavataan erityisesti rotkoista tiheää aluskasvillisuutta kasvavilta alueilta. Laji välttelee metsien reuna-alueita. Venezuelankypärähokko liikkuu pääasiallisesti pareina tai pieninä ryhminä. Linnun ravintoa ovat maahan pudonneet hedelmät ja siemenet, lehdet, kukkien nuput ja ruohot. Venezuelankypärähokon lisääntymisaika on keväällä ja pesä rakennetaan puuhun jnoin 4–15 metrin korkeuteen maaliskuussa. Naaras munii tyypillisesti 2 munaa.


title: Venezuelankypärähokko

text: Venezuelankypärähokkokannan kooksi arvioidaan 1 000–2 500 yksilöä. Lajia uhkaa elinympäristön pirstoutuminen ja väheneminen hakkuiden vuoksi. Edelleen jatkuva metsästys on myös uhka venexuelankypärähokkokannalle.


title: Dahme-Spreewald

text: Dahme-Spreewald on Brandenburgin osavaltion piirikunta, Saksassa. Piirikunta on pinta-alaltaan noin 2 261 neliökilometriä, ja asukasluvultaan 160 314 (2012). Sen pääkaupunki on Lübben (Spreewald). Alueesta valtaosa on metsää ja viljeslysmaata.


title: Dahme-Spreewald

text: Dahme-Spreewaldin naapurit ovat pohjoisesta myötäpäivään lueteltuna Berliini, sekä Oder-Spreen, Spree-Neißen, Oberspreewald-Lausitzin, Elbe-Elsterin ja Teltow-Flämingn piirikunnat.


title: Antihuumori

text: Antihuumori on huumorin lajityyppi, josta hauskuus tai merkitys on tarkoituksellisesti jätetty pois. Inkongruenssiteorian mukaan huumori perustuu epäsuhtaan odotusten ja havaintojen välillä. Antihuumorissa epäsuhta syntyy siitä, että yleisön odottamaa hauskuutta ei olekaan. Antihuumori on usein huumorin parodiaa.


title: Antihuumori

text: Antivitsi on tahallisen epähauska vitsinomainen kertomus, joka voi olla joko muunnelma jostakin tutusta vitsistä tai kokonaan uusi sepite.


title: Antihuumori

text: Antivitsin rakenne voi olla mm. jokin seuraavista:Myös useita epähauskuuden keinoja saatetaan yhdistellä.


title: Antihuumori

text: Stand up -komiikassa käytetään toisinaan huumorin keinona tahallista ja liioiteltua huonoutta. Esimerkiksi yhdysvaltalainen koomikko Andy Kaufman esitti usein epäonnistunutta koomikkoa.


title: Antihuumori

text: Shaggy Dog Story on vitsinkerronnan lajityyppi, johon kuuluu pitkäksi venytetty yksityiskohtainen, järjetön tai vastenmielinen kertomus ja olematon tai vaatimaton loppuhuipennus. Mahdollinen huvittavuus perustuu yleisön odotusten pettämiseen, kuten on antihuumorille tyypillistä.


title: Antihuumori

text: Tahattoman huonoa huumoria saattaa olla vaikea erottaa antihuumorista. Antihuumori pilkkaakin usein tahattoman huonoa huumoria, kuten kaavamaista vitsinkerrontaa. Yleisö voi myös nauttia tahattomasta huonosta huumorista tietoisena sen epähauskuudesta, jolloin se koetaan antihuumorina. Esimerkiksi pikkulasten erehdyksessä väärin kertomat vitsit voivat olla huvittavia.


title: Antihuumori

text: Sopimaton huumori, kuten vitsit, jotka ovat tarkoituksella epähauskoja ja irvokkaita vailla varsinaista huvittavaa käännettä, on rakenteeltaan samankaltaista kuin antihuumori. Esimerkiksi eräät rasistiset vitsit ovat liioitellun julmia väkivaltakuvauksia ilman loppuhuipennusta. Tällaisen huumorin voi kuitenkin katsoa edustavan anarkistista eikä niinkään antihuumoria, koska sen sisältö on tosiasiallisesti tarkoitettu huvittavaksi, vaikka siitä puuttuukin perinteinen vitsikkyys.


title: Antihuumori

text: Anarkistisen eli surrealistisen tai absurdin huumorin sisältämä komiikka muodostuu asiaan kuulumattomista tai sattumanvaraista asioista tai tilanteista, joten siinä ei välttämättä ole varsinaista hauskaksi tarkoitettua kohokohtaa. Anarkistinen huumori ei yleensä ole antihuumoria, koska sen hauskuus perustuu sisältöön eikä hauskuuden pois jättämiseen. Anarkistinen huumori voi kuitenkin olla surrealistisuutensa ohella tarkoituksellista parodiaa huonosta huumorista, jolloin se sisältää antihuumorin aineksia. Esimerkiksi useat tyyliltään absurdit Monty Python- ja Kummeli-sketsit sisältävät perinteisen sketsihuumorin parodiaa.


title: Antihuumori

text: Kepposet, jäynät, piilokamerapilat ja kiusaaminen voivat olla sukua antihuumorille silloin, kun muille henkilöille aiheutettu pettymys on tarkoitettu huvittamaan.


title: Muks!

text: Muks! () on vuonna 2005 ilmestynyt 31. romaani Terry Pratchettin Kiekkomaailma-sarjassa. Romaani julkaistiin suomeksi 2012 Mika Kivimäen kääntämänä ja Kariston kustantamana.


title: Kansanvalta (kustantamo)

text: Kustannusosakeyhtiö Kansanvalta oli 1918 perustettu vasemmistolainen lehden- ja kirjankustantamo, joka julkaisi Suomen Sosialidemokraatti -lehteä ja omisti Paasipainon kirjapainon ja sitomon.


title: Kansanvalta (kustantamo)

text: Kansanvalta osti 1923 Työväen Sanomalehti -kustannusyhtiön. Kansanvalta julkaisi vuodesta 1919 myös Arbetarbladetia, jonka nimi muuttui myöhemmin Svenska Demokrateniksi.


title: Kansanvalta (kustantamo)

text: Kansanvalta julkaisi Pentti Haanpään aikanaan hyvin kiistellyn ja voimakkaita reaktioita herättäneen teoksen "Kenttä ja kasarmi" (1928), kun WSOY ja Haanpää eivät päässeet siitä yksimielisyyteen. Se julkaisi myös novellikokoelman "Karavaani" (1930), mutta "Ilmeitä isänmaan kasvoilla" ilmestyi vasta 2013, vaikka Haanpää oli saanut sen valmiiksi 1933 ja lähettänyt kustannustoimittajalle. Kansanvallan viimeinen kirjajulkaisu oli 1934 julkaistu N. R. af Ursinin juhlakirja.


title: Kansanvalta (kustantamo)

text: Kansanvallan talous meni 1920-luvulla vuosi vuoden jälkeen huonompaan suuntaan, esimerkiksi vuonna 1928 sen voittovaroista sosialidemokraatisen puolueen vaalirahoitukseen pystyttiin samaan tavanomaista pienempi avustus, ja puoluetoimikunta sanoi yhtiöllä olevia lainoja irti Smk 200,00. Yhtiön toimitusjohtajana toimi vuosina 1919–1921 ja 1924–1944 Kaarlo Heinonen ja vuosina 1945–1971 filosofian maisteri Visa Kivi, jolle myönnettiin tästä hyvästä teollisuusneuvoksen arvonimi.


title: Kansanvalta (kustantamo)

text: Nykyisin yritys toimii taloushallinnon alalla, joskin entisellä nimellä. Se on edelleen – nykyisin nimellä Demokraatti ilmestyvän – SDP:n pää-äänenkannattajan suurin yksittäinen omistaja 38,9 %:n osuudella.


title: Punk in Finland

text: Punk in Finland on vuonna 2004 perustettu punk-musiikkiin sekä erilaisiin vaihtoehtokulttuureihin keskittynyt internetsivusto, joka on erityisesti tunnettu aktiivisesta keskustelupalstastaan. Musiikin lisäksi se sisältää keskustelua muun muassa populaarikulttuurista, kansalaisaktivismista, heavy-metallista sekä yhteiskunnallisista aiheista.


title: Punk in Finland

text: Punk in Finland nousi valtakunnalliseen julkisuuteen lokakuussa 2013, kun Pirkanmaan poliisilaitos  esitti keskusrikospoliisin kautta teleoperaattorille pyynnön viiden palstalla keskusteluun osallistuneen nimimerkin henkilötiedoista ja IP-osoitteista. Keskustelu käsitteli vuonna 2013 poikkeuksellisesti Tampereella järjestettävän itsenäisyyspäivän vastaanoton yhteyteen suunniteltua Kiakkovierasjuhlat-nimistä varjotapahtumaa.


title: Lyödään rahoiksi

text: Lyödään rahoiksi () on vuonna 2007 ilmestynyt 32. romaani Terry Pratchettin Kiekkomaailma-sarjassa. Romaani julkaistiin suomeksi 2013 Mika Kivimäen kääntämänä ja Kariston kustantamana.


title: Geenitekniikan lautakunta

text:
Geenitekniikan lautakunta (GTLK) on Suomen kansallinen toimivaltainen viranomainen geenitekniikkalain soveltamisalaan kuuluvissa asioissa. GTLK toimii sosiaali- ja terveysministeriön yhteydessä.
Geenitekniikan lautakunnalla on seuraavat tehtävät:


title: Geenitekniikan lautakunta

text:
Valtioneuvosto asettaa geenitekniikan lautakunnan sosiaali- ja terveysministeriön esityksestä viideksi vuodeksi kerrallaan. Lautakunnassa on puheenjohtaja, varapuheenjohtaja sekä enintään viisi muuta jäsentä varajäsenineen. Jäsenten tulee edustaa ainakin työ- ja elinkeinoministeriötä, maa- ja metsätalousministeriötä, sosiaali- ja terveysministeriötä, ympäristöministeriötä sekä opetus- ja kulttuuriministeriötä taikka näiden ministeriöiden alaista hallintoa. Lautakunnassa tulee varmistaa riittävä geenitekniikan alan ja muu tieteellinen sekä eettinen asiantuntemus. Jos ministeriöiden edustajilla ei ole mainittua asiantuntemusta, valtioneuvosto voi nimetä enintään kolme näiden alojen asiantuntijaa lautakuntaan pysyviksi asiantuntijoiksi. Lautakunnalla on sosiaali- ja terveysministeriössä pääsihteeri ja sihteeristö. Tämänhetkisen lautakunnan toimikausi on 1.7.2015 - 30.6.2020.
Geenitekniikkalain (377/1995) tavoitteena on suojella ihmisen ja eläinten terveyttä ja ympäristöä GMO:ien mahdollisilta haitallisilta vaikutuksilta. Geenitekniikkalaki pyrkii myös edistämään geenitekniikan turvallista käyttöä ja kehittymistä ennaltavarautumisen periaatteen mukaisesti sekä eettisesti hyväksyttävällä tavalla. Geenitekniikkalaki perustuu GMO:ien tarkoituksellista levittämistä ympäristöön koskevaan EU-direktiiviin 2001/18/EY ja suljettua käyttöä koskevaan direktiiviin 2009/41/EY (aiemmin direktiivi 90/219/ETY). Jälkimmäisestä direktiivistä poiketen geenitekniikkalaki koskee myös muuntogeenisten kasvien ja eläinten suljettua käyttöä.


title: Geenitekniikan lautakunta

text: Elintarvikkeiksi tai rehuksi tarkoitetut GM-tuotteet hyväksytään Euroopan unionin markkinoille keskitetyllä menettelyllä asetuksen (EY) N:o 1829/2003 mukaisesti. Myös GMO:eja sisältäville lääkkeille on keskitetty hyväksymismenettely EU:ssa.


title: Geenitekniikan lautakunta

text: Geenitekniikan lautakunta


title: Adalbert (Magdeburg)

text: Adalbert, myös Magdeburgin pyhä Adalbert tai Magdeburgin pyhä Albert (kuollut 981) oli Magdeburgin ensimmäinen arkkipiispa ja katolisen kirkon pyhimys. Ennen arkkipiispaksi nimittämistään hän oli benediktiilinen munkki Trierissä. Hän käännytti slaaveja Kiovan Venäjällä keisari Otto I Suuren lähettämänä. Hän joutui kuitenkin pakenemaan ruhtinas Svjatoslavin tultua valtaan Venäjällä. Tämän jälkeen Adalbert työskenteli apottina Alsacen Wissembourgissa ja Magdeburgin arkkipiispana.


title: Elbe-Elster

text: Elbe-Elster on piirikunta Brandenburgin osavaltiossa, Saksassa. Piirikunta on pinta-alaltaan noin 1 889 neliökilometriä, ja asukasluvultaan 107 649 (2012). Sen pääkaupunki on Herzberg (Elster).


title: Elbe-Elster

text: Elbe-Elsterin naapuripiirikunnat ovat pohjoisesta myötäpäivään lueteltuna Teltow-Fläming, Dahme-Spreewald ja Oberspreewald-Lausitz, Meißen ja Nordsachsen Saksin osavaltiossa, sekä Wittenberg Saksi-Anhaltin osavaltiossa.


title: The Isle of Disenchantment

text: The Isle of Disenchantment on australialaisen teknisen death metal -yhtyeen Psycropticin esikoisalbumi. Se julkaistiin vuonna 2001.


title: Havelland

text: Havelland on piirikunta Brandenburgin osavaltiossa Saksassa. Piirikunta on pinta-alaltaan noin 1 717 neliökilometriä ja asukasluvultaan 153 294 (2012). Havellandin naapurit ovat pohjoisestä myötäpäivään lueteltuna Ostprignitz-Ruppininin sekä Oberhavellin piirikunnat, Berliini, Potsdamin piiritön kaupunki, Potsdam-Mittelmark, Brandenburg an der Havelin piiritön kaupunki, sekä Stendalin ja Jerichower Landin piirikuntiin Saksi-Anhaltin osavaltiossa.


title: Kultaa

text: "Kultaa" on Kristalin toinen single, jolla vierailevat myös Stig ja Majuri. Sen julkaisi Universal Music Group 28. kesäkuuta 2013. Kappaleelle on julkaistu myös musiikkivideo, jolla vierailevat vuoden 2010 Miss Helsinki Sofia Ruusila-Nousiainen sekä missi Sara Sieppi, jotka maalailevat videolla toistensa vartaloita kultamaalilla. Kuten Kristalin debyyttisingle "Rahaa palaa", myös tämä single ei päässyt lainkaan listoille.


title: Kultaa

text: Digitaalinen lataus


title: Tuhkimotarina 3

text: Tuhkimotarina 3 ("A Cinderella Story: Once Upon a Song") on vuonna 2011 suoraan DVD:lle julkaistu yhdysvaltalainen musikaalielokuva. Sarjan edellisen osan "Tuhkimotarina 2:n" tapaan sen on ohjannut Damon Santostefano. Se ei kuitenkaan jatka edellisen elokuvan tarinaa.


title: Märkisch-Oderland

text: Märkisch-Oderland on piirikunta Brandenburgin osavaltiossa Saksassa. Se on pinta-alaltaan noin 2 128 neliökilometriä ja asukasluvultaan 186 925 (2012). Piirikunnan pääkaupunki on Seelow.


title: Märkisch-Oderland

text: Märkisch-Oderlandin naapurit ovat pohjoisesta myötäpäivään lueteltuna Barnimin piirikunta, Puola, piiritön kaupunki Frankfurt (Oder), Oder-Spreen piirikunta ja Berliini.


title: Nicolas Jacques Pelletier

text: Nicolas Jacques Pelletier (k. 25. huhtikuuta 1792) oli ranskalainen maantierosvo. Hän oli ensimmäinen Ranskassa giljotiinilla mestattu henkilö. Mestauksen suoritti pyöveli Charles Henri Sanson, joka myöhemmin mestasi giljotiinilla muun muassa Ranskan kuninkaan Ludvig XVI:n.


title: Oberhavel

text: Oberhavel on piirikunta Brandenburgin osavaltiossa Saksassa. Se on pinta-alaltaan noin 1 795 neliökilometriä ja asukasluvultaan 202 162 (2012). Piirikunnan pääkaupunki on Oranienburg.


title: Oberhavel

text: Oberhavelin naapurit ovat pohjoisessa Mecklenburg-Strelitzin piirikunta Mecklenburg-Etu-Pommerin osavaltiossa, idässä Uckermarkin ja Barnimin piirikunnat, etelässä Berliini ja Havelland, ja lännessä Ostprignitz-Ruppin.


title: Ruokola (Uusikaupunki)

text: Ruokola on ollut aikanaan kylä jo 1300-luvulla ja yksi Uudenkaupungin kantakylistä. Kustaa II Aadolf käskystä Uudenkaupungin kaupunkia perustettaessa vuonna 1617 liitettiin Ruokolan, Pietolan ja Mäyhölän kylät uuteen perustettavaan kaupunkiin. K. A. Cajanderin teoksessa Uudenkaupungin Muinaisia vuodelta 1889 mainitaan Ruokolan ja Pietolan kylät liitetyn Mäyhölän kylän yhteyteen viljavampien peltojen ja kalaisempien vesien vuoksi. Ruokolan silloiseksi sijainniksi hän mainitsee Ruokolanjärven ja kaupunginlahden väliset alueet. Cajander arvioi silloisessa Uudessakaupungissa asuneen vain joitakin kymmeniä asukkaita ja 1684 maakirjassa mainitaan Ruokolassa olleen kahdeksan kruununtilaa. Nykyinen Ruokolan kortteli mainitaan jo vuonna 1644. Kylän nimi esiintyy myös kahdella muulla nimellä Ruokolahti ja Ruokolax. Asuinalueen vieressä sijaitseva Ruokolanjärvi on aikanaan ollut merenlahti. Kylässä on aikanaan asunut Niilo Anteronpoika Ruokolax, joka myöhemmin ryhtyi kaupungin porvariksi ja Ruokolax suvusta tuli 1600-1700-luvun merkittäviä porvarissukuja.


title: Ruokola (Uusikaupunki)

text: Uudenkaupungin asukasluku kasvoi sotavuosien jälkeen 1940- ja 50-luvulla ja asuinalueet kasvoivat myös siirtolaisasutuksen myötä mm. Ruokolassa ja asuinalue alkoi saamaan nykyisen muotonsa. Ruokola tuli osaksi asemakaavaa 1958.


title: Minä (kappale)

text: Minä on Kymppilinjan kappale heidän toiselta, Valmistaudu olemaan väärässä -studioalbumilta. Sen julkaisi Hype Records 12. huhtikuuta 2010 albumin toisena singlenä. Kappaleella duetoi Mariska. Kappaleelle on julkaistu 12. toukokuuta 2010 myös musiikkivideo. Videolla Mariska ja muutama hänen mukanaan oleva toveri murtautuvat vankilaan, sekä vapauttavat vankeina olevat Kymppilinjan jäsenet. "Minä" menestyi kaupallisesti hyvin, sillä esimerkiksi Radio Nova ja The Voice molemmat palkitsivat sen vuoden 2010 kesähitiksi ja latauslistalla se pääsi listan kärkisijalle. Kappaleen tämän hetkinen myynti on ylittänyt Suomessa platinarajan mikä on 10 000 kappaletta.


title: Minä (kappale)

text: Digitaalinen lataus


title: Mustalakkitityra

text: Mustalakkitityra ("Tityra inquisitor") on tityrojen heimoon kuuluva varpuslintu.


title: Mustalakkitityra

text: Mustalakkitityraa tavataan laajalla alueella Meksikosta Etelä-Amerikan keskiosiin. Lajin kannaksi arvioidaan 500 000–4 999 999 yksilöä, ja sen kannankehitys on vakaa. Se on luokiteltu elinvoimaiseksi.


title: Hopeatityra

text: Hopeatityra ("Tityra cayana") on tityrojen heimoon kuuluva varpuslintu.


title: Hopeatityra

text: Hopeatityraa tavataan laajalla alueella Etelä-Amerikan pohjois- ja keskiosissa. Lajia on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Valkopyrstötityra

text: Valkopyrstötityra ("Tityra leucura") on tityrojen heimoon kuuluva varpuslintu.


title: Helmut Käutner

text: Helmut Käutner (25. maaliskuuta 1908 Düsseldorf, Saksan keisarikunta – 20. huhtikuuta 1980 Castellina in Chianti, Italia) oli saksalainen elokuva- ja teatteriohjaaja sekä näyttelijä. Hän aloitti uransa kabareeryhmässä, ja hänen ensimmäinen elokuvansa "Kitty und die Weltkonferenz" kiellettiin toisen maailmansodan aikana. Loppusodan Käutner keskittyi runollista realismia edustaviin elokuviin. Käutnerin suurimmat menestyselokuvat tehtiin 1950-luvulla, ja niistä ensimmäinen oli "Viimeinen silta". Käutner siirtyi televisioon 1960-luvulla, kun hän ei löytänyt enää paikkaa Saksan elokuvassa. Hän teki elokuvatöiden ohella koko uransa myös teatteriohjauksia.


title: Helmut Käutner

text: Käutner syntyi 25. maaliskuuta 1908 Düsseldorfissa. Hänen vanhempansa olivat kauppias Paul Läutner ja tämän vaimo Claire. Perhe muutti vuonna 1916 Esseniin, missä Helmut kävi peruskoulunsa ja osallistui kouluteatterin näytökseen. Lukion jälkeen hän kävi tanssi- ja pantomiimikursseja Folkwang-koulussa ja opiskeli puvustusta, lavastusta ja sisustusta Kunstgewerbeschulessa. Käutner aloitti vuonna 1928 Münchenin yliopistossa opintonsa. Hän opiskeli yliopistossa saksan tutkimusta, filosofiaa, psykologiaa, taidehistoriaa ja teatteritaidetta. Opiskeluaikanaan Käutner kirjoitti kulttuuriartikkeleita ja -kritiikkejä.


title: Helmut Käutner

text: Käutner, Kurd E. Heyne, Bobby Todd ja Werner Kleine perustivat keväällä 1930 kabareeryhmän Die vier Nachrichter, jonka parodiaesitys ”Hier irrt Goethe” keräsi huomiota Münchenin ulkopuolellakin. Kaikki ryhmän jäsenet tekivät elokuvadebyyttinsä Louis Ralphin elokuvassa "Emden – kummitusristeilijä" (1932).


title: Helmut Käutner

text: Käutner näytteli teatterissa 1930-luvun alkupuoliskolla ja tapasi Leipzigissa tulevan vaimonsa Erica Balquén. Käutnerin kirjoittama näytelmä "Ein Auto geht in See" ensiesitettiin 3. huhtikuuta 1937 Städtische Bühnen Frankfurtissa. Näytelmien lisäksi Käutner teki käsikirjoituksia, usein yhdessä Bobby E. Lüthgen kanssa. Käutnerin ensimmäinen ohjaustyö oli "Kitty und die Weltkonferenz". Kevyt komedia kiellettiin Saksassa pian, sillä se esitti brittiministerin positiivisessa valossa ja satirisoi Saksan ja Italian välisiä suhteita. Käutner teki tämän jälkeen sota-aikana vain epäpoliittisia elokuvia, eikä Saksan hallitus puuttunut niihin enää. Ainoastaan vuoden 1941 elokuvaan "Näkemiin Franziska!" propagandaministeriö vaati sotapropagandan lisäämistä. Sota-aikana hän teki myös muun muassa runollista realismia edustaneet "Romanssi mollissa", "Sataman vanki" ja "Unter den Brücken".


title: Helmut Käutner

text: Sodan jälkeen Käutner järjesti Hampuriin taiteilijoiden kohtaamispaikan ja auttoi Nordwestdeutscher Rundfunk -järjestöä. Hän sai pian tämän jälkeen yhdysvaltalaisen ja brittiläisen elokuvaluvan ja perusti Camera-Film-yrityksen. Hänen ensimmäinen sodanjälkeinen elokuvansa oli seitsemästä episodista koostunut "Autostrada", joka kertoi elämästä natsi-Saksan aikana. Käutnerin seuraava elokuva ei valmistunut, mutta tämän jälkeen hän teki pitkäaikaisen apuohjaajansa Rudolf Jugertin kanssa "Filmi ilman nimeä". Hänen seuraavat elokuvansa "Der Apfel ist ab" ja "Vaarallinen totuus" olivat kunnianhimoisia mutta sekavia.


title: Helmut Käutner

text: Käutner alkoi syyskuussa 1953 kuvata elokuvaa "Viimeinen silta", joka kertoi saksalaislääkäristä, joka teki toisen maailmansodan aikana yhteistyötä jugoslavialaisten partisaanien kanssa. Elokuva sai palkintoja Länsi-Saksassa, Cannesissa ja Yhdysvalloissa. Elokuvan suosio nosti Käutnerin takaisin Saksan eturivin ohjaajaksi, ja hän pystyi vankistamaan asemaansa seuraavilla elokuvillaan "Ludwig Toinen" (1954), "Paholaisen kenraali" (1955), "Tyttö Flanderista" (1956), "Köpenickin kapteeni" (1956)", jota pidetään ensimmäisenä sodan jälkeen Yhdysvalloissa menestyneenä saksalaiselokuvana, ja "Sveitsiläinen kihlaus" (1957).


title: Helmut Käutner

text: Käutner teki kesällä 1956 ensimmäisen matkansa Yhdysvaltoihin ja teki seitsemän vuoden sopimuksen Universal Studiosin kanssa. Hänen olisi pitänyt tehdä seitsemän elokuvaa seitsemän vuoden aikana. Seuraavat elokuvansa hän teki kuitenkin vielä Saksassa, missä hän perusti Wolfgang Staudten ja Harald Braunin kanssa Freie Film Produktion -tuotantoyhtiön. Yrityksen ainoaksi elokuvaksi jäi kuitenkin Käutnerin ohjaama moderni "Hamlet"-tulkinta "Ja lopussa oli hiljaisuus" (1959). Yhdysvalloissa Käutner teki lopulta vain kaksi elokuvaa, "Nuoruuden Kiihkeät Vuodet" ja "Muukalainen käsivarsillani", jotka kuvattiin kesän 1957 ja kevään 1958 välillä.


title: Helmut Käutner

text: Käutner ei löytänyt paikkaansa 1960-luvun saksalaisessa elokuvassa. Hän ei löytänyt yhteyttä uuteen saksalaiseen elokuvaan eikä pystynyt enää tekemään kaupallisia elokuvia. Vuoden 1964 "Lausbubengeschichtenin" jälkeen Käutner keskittyi televisiotuotantoihin, vaikka ohjasikin vielä vuonna 1970 ilmestyneen "Feuerzangenbowlen". Televisioon Käutner ohjasi lähinnä itse käsikirjoittamiaan sovituksia teatterinäytelmistä. Teatterissa hän toimi samaan aikaan näyttelijänä, ohjaajana ja lavastajana Bochumissa, Düsseldorfissa, Hampurissa, Frankfurtissa ja Berliinissä. Käutnerin tunnetuin esiintyminen näyttelijänä tapahtui Hans-Jürgen Syberbergin vuoden 1974 elokuvassa "Karl May", jossa Käutner teki nimiroolin.


title: Helmut Käutner

text: Heikentyvän terveytensä takia Käutner joutui vetäytymään syrjään 1970-luvun lopulla. Hän oli useaan kertaan sairaalahoidossa ja muutti vuonna 1977 Toscanaan. Käutner kuoli kotonaan Castellina in Chiantissa huhtikuussa 1980.


title: Daniele Meucci

text: Daniele Meucci (s. 7. lokakuuta 1985 Pisa) on italialainen kestävyysjuoksija.


title: Daniele Meucci

text: Meucci voitti kultaa vuoden 2014 EM-kisojen maratonilla. Hän on saavuttanut pronssia 10 000 metrillä Barcelonan EM-kilpailuissa 2010 ja hopeaa samalla matkalla Helsingin EM-kilpailuissa 2012. Hän on sijoittunut EM-kilpailuissa lisäksi 5 000 metrillä viidenneksi 2012 ja kuudenneksi 2010 sekä 10 000 metrillä kuudenneksi 2014 ja kymmenenneksi 2006. Maastojuoksun EM-kilpailuissa hän saavutti pronssia henkilökohtaisessa kilpailussa 2012 ja oli yhdeksäs 2009. Joukkuekilpailussa hän sai pronssia 2009, 2012 ja 2018.


title: Daniele Meucci

text: Meucci sijoittui maratonilla Pekingin MM-kilpailuissa 2015 kahdeksanneksi ja Lontoossa 2017 kuudenneksi. Daegun MM-kilpailuissa 2011 hän oli 5 000 metrillä kymmenes ja 10 000 metrillä kahdestoista, Moskovassa 2013 10 000 metrillä 19:s. Lontoon olympialaisissa 2012 hän sijoittui 10 000 metrillä 24:nneksi ja karsiutui 5 000 metrin alkuerissä. Puolimaratonin MM-kilpailuissa hän oli 18:s 2009.


title: Daniele Meucci

text: Meuccin ennätys 5 000 metrillä on 13.19,00 ja 10 000 metrillä 27.32,86.


title: Emil Höglund

text: Johan Emil Höglund (1. lokakuuta 1901 Pietarsaaren maalaiskunta – 24. maaliskuuta 1973 Vaasa) oli suomalainen yritysjohtaja. Hän oli Oy Wiik & Höglund Ab:n toimitusjohtaja 1953–1966. Hän sai kauppaneuvoksen arvon 1951 ja vuorineuvoksen arvon 1972.


title: Emil Höglund

text: Höglund oli Pohjanmaan talouselämän johtohahmoja. Hän perusti yhdessä Edvin Wiikin kanssa puutavaran vientiyrityksen, joka myöhemmin siirtyi muovialalle. Sen vaikutuspiiriin tuli ajan myötä muita yrityksiä, kuten Oravaisten Verkatehdas, Kimon ruukki ja Oy Wilh. Schauman Ab. Hänen yrityksensä Oy Keppo Ab oli minkinnahkojen tuottaja. Keppo ja Wiik & Höglund muodostivat sittemmin perustan yritykselle KWH Group.


title: Major League Baseball -kausi 2013

text: Major League Baseball kausi 2013 oli Major League Baseballin kausi, joka alkoi 31. maaliskuuta ottelulla Texas Rangers – Houston Astros ja runkosarjan osalta päättyi 30. syyskuuta, jolloin Tampa Bay voitti Texasin 5–2 ylimääräisessä play off -ottelussa, jossa ratkaistiin paikka villin kortin otteluun.


title: Major League Baseball -kausi 2013

text: 84. MLB:n All stars -ottelu pelattiin 16. heinäkuuta New York Metsin kotistadionilla Citi Fieldissä Queensissä, New Yorkissa American Leaguen voittaessa ottelun 3–0. Näin ollen AL:n mestarilla oli kotietu vuoden 2013 World Seriesissä.


title: Major League Baseball -kausi 2013

text: Houston Astrosin siirtyminen National Leaguesta American Leagueen johti siihen, että kummassakin liigassa pelasi 15 joukkuetta jaettuna kolmeen viiden joukkueen divisioonaan. Koska joukkueita oli pariton määrä, pelattiin interleague -otteluita lähes jokaisena päivänä pitkin kautta. Kullekin joukkueelle tuli 20 ottelua toisen liigan joukkueita vastaan (vuonna 2012 15-18). Kukin joukkue pelasi kolmen ottelun sarjan toisen liigan yhden divisioonan neljää joukkuetta vastaan, ja divisioonan viides joukkue kohdattiin kahdessa kahden ottelun sarjassa (toinen sarja kotona, toinen vieraissa).


title: Major League Baseball -kausi 2013

text: Divisioonaparit, joista nämä 16 interleague ottelua joukkuetta kohti muodostettiin olivat: AL East vs. NL West, AL Central vs. NL East ja AL West vs. NL Central.


title: Major League Baseball -kausi 2013

text: Loput neljä ottelua tulivat ns. "paikallisvastustajan" kohtaamisesta myös kahdesti kotona ja kahdesti vieraissa. Tämä vastustaja tuli kullekin joukkueelle toisen liigan vastaavasta divisioonasta.


title: Major League Baseball -kausi 2013

text: Joukkueiden paikallisvastustajat (uudet parit "kursivoitu")


title: Major League Baseball -kausi 2013

text: Loput 142 ottelua pelattiin saman liigan joukkueita vastaan. Kukin joukkue kohtasi divisioonansa muut neljä joukkuetta 19 kertaa (yhteensä 76 ottelua) ja muut liigan kymmenen joukkuetta 6–7 kertaa (66 ottelua). Pois lukien paikallisvastustaja, divisioonan joukkueille kertyi siis jotakuinkin sama määrä otteluita samoja vastustajia vastaan.


title: Major League Baseball -kausi 2013

text: Liigan välieriin (Division Series) selviytyvät suoraan divisiooniensa parhaat joukkueet (järjestys määräytyy Kassan perusteella, K = voitot-tappiot). Muista joukkueista kummankin liigan kaksi parasta pelaavat kerrasta poikki -menetelmällä pudotusottelut (wild card game), joiden voittajat pääsevät mukaan välieriin. Tasatilanteiden varalla on olemassa yksityiskohtainen säännöstö . Pääsääntöisesti kuitenkin divisioonan voitosta pelataan lisäottelu kahden parhaan ollessa tasatilanteessa. Samoin pääsystä villin kortin otteluun voidaan joutua lisäotteluun, kuten Tampa Baylle ja Texasille nyt kävikin.


title: Major League Baseball -kausi 2013

text: Division Seriesissa divisioonavoittajista paras kohtaa villin kortin ottelun voittajan, joka nykyisin voi olla myös samasta divisioonasta. Kaksi muuta divisioonavoittajaa pelaavat keskenään. Ottelut aloitetaan runkosarjassa paremmin menestyneen kotikentällä kahdella ottelulla, minkä jälkeen kolmas ja tarvittaessa neljäs ottelu pelataan heikommin menestyneen kotona. Mikäli tarvitaan viides ottelu, se pelataan jälleen paremman kotikentällä. Ottelupareissa ensiksi kolme voittoa saavuttanut joukkue etenee liigan mestaruusottelusarjaan (League Championship Series).


title: Major League Baseball -kausi 2013

text: Liigan mestaruus ratkeaa paras seitsemästä -systeemillä, eli ensiksi neljä voittoa saavuttanut joukkue saavuttaa liigan mestaruuden ja osallistuu World Seriesiin toisen liigan voittajaa vastaan. Ottelut aloitetaan paremmin sijoittuneen kotikentällä (sijoitus divisioonassa ratkaisee ensisijaisesti, sitten kassa). Tarvittaessa kolme seuraavaa pelataan heikomman kotona ja kaksi viimeistä jälleen paremman joukkueen kotikentällä.


title: Major League Baseball -kausi 2013

text: World Series pelataan samalla kaavalla kuin League Championship Series. Kotietu on sen liigan mestarilla, joka on kyseisellä kaudella voittanut All stars -ottelun, tällä kaudella siis American League. Kuten interleague -otteluissa, myös World Seriesissä, designated hitter -sääntöä käytetään otteluissa, joissa American Leaguen joukkue on kotijoukkueena.


title: Major League Baseball -kausi 2013

text: Taulukot kertovat montako kertaa joukkue on voittanut kunkin kohtaamansa joukkueen ja (värein) onko voittojen osuun yli, tasan vai alle puolet kaikista joukkueiden välisistä kauden kohtaamisista. Viimeinen sarake tarkoittaa "paikallisvastustajaa" (natural rival), joka siis kaikilla on eri joukkue.


title: Major League Baseball -kausi 2013

text: Wild card games:


title: Eugèn Högström

text: Eugèn Alexander Nikolai Högström (; 5. joulukuuta 1871 Helsinki – 4. marraskuuta 1926 Helsinki) oli suomalainen kenraalimajuri. Hän oli Venäjän 5. armeijan päämajoitusmestari 1917–1918.


title: Eugèn Högström

text: Käytyään Haminan kadettikoulun Högström palveli vuodesta 1895 upseerina Venäjän armeijassa, ensimmäiset 12 vuotta Turkestanin tykistöprikaatissa. Ensimmäisen maailmansodan aikana hän palveli esikuntaupseerina eri yksiköissä ollen sotilasarvoltaan everstiluutnantti, vuodesta 1916 eversti. Kesällä 1917 hän toimi 45. armeijakunnan esikuntapäällikkönä ja sai ylennyksen kenraalimajuriksi. Högström nimitettiin joulukuussa 1917 Venäjän 5. armeijakunnan päämajoitusmestariksi, missä tehtävässä hän toimi kunnes vanhat keisarillisen armeijan yksiköt lakkautettiin huhtikuussa 1918. Venäjän sisällissodan aikana Högström palveli puna-armeijan riveissä, mutta sivussa rintamilta Galitsian ja Valko-Venäjän alueella. Vuosina 1919–1920 hän oli useiden sotakoulujen opettajana ja johtajana. Hän palasi Suomeen Tarton rauhan jälkeen kesällä 1921.


title: Eugèn Högström

text: Högström oli vuodesta 1924 valkoisten emigranttien järjestön Venäjän yleissotilaallisen liiton (ROVS) tiedustelujohtaja Suomessa. Hän kuului kenraali Aleksandr Kutepovin johtamaan ROVS:n salaiseen tiedusteluorganisaatioon ja loi Neuvostoliittoon ulottuneen tiedottajaverkoston, jonka asiakkaiksi ryhtyivät niin Suomen kuin Britanniankin tiedustelupalvelut. Högströmin äkillinen kuolema marraskuussa 1926 johti salaliittoteorioihin, joiden mukaan Neuvostoliiton tiedustelupalvelu OGPU olisi myrkyttänyt hänet. Kuolema saattoi olla myös luonnollinen, sillä hänellä oli heikko sydän ja paha vatsahaava ja hän oli juuri toipumassa leikkauksesta.


title: Eugèn Högström

text: Kirjailija Örnulf Tigerstedt on käsitellyt Högströmin vaiheita teoksessaan "Vastavakoilu iskee" (1943), mutta sen käsittelyä ei pidetä kovin luotettavana.


title: Oberspreewald-Lausitz

text: Oberspreewald-Lausitz on piirikunta Brandenburgin osavaltiossa Saksassa. Piirikunnan pinta-ala on noin 1 216 neliökilometriä ja asukasluku 115 212 (2012). Sen pääkaupunki on Senftenberg.


title: Oberspreewald-Lausitz

text: Oberspreewald-Lausitz rajautuu pohjoisessa Dahme-Spreewaldin piirikuntaan, idässä Spree-Neißen piirikuntaan, etelässä Kamenzin ja Riesa-Großenhainin piirikuntiin Saksin osavaltiossa, ja Elbe-Elsterin piirikuntaan lännessä.


title: Oder-Spree

text: Oder-Spree on piirikunta, joka sijaitsee Brandenburgin osavaltiossa, Saksassa. Piirikunnan pinta-ala on noin 2 242 neliökilometriä ja asukasluku 177 047 (2012). Sen pääkaupunki on Beeskow.


title: Oder-Spree

text: Oder-Spree rajautuu pohjoisessa Märkisch-Oderlandin piirikuntaan ja piirittömään kaupunkiin Frankfurt (Oder), idässä Puolaan, etelässä Spree-Neißen piirikuntaan, lounaassa Dahme-Spreewaldin piirikuntaan ja lännessä Berliiniin.


title: Bargaining

text: "Bargaining" on kaksiosainen jakso televisiosarjassa "Buffy, vampyyrintappaja", koostuen ensimmäisestä ja toisesta jaksosta. Ne ovat myös 101. ja 102. jaksot koko ohjelmassa. Kahdesta jaksosta koostuva osa esitettiin 2. lokakuuta 2001. Jaksot on kirjoittanut Marti Noxon ja David Fury ja ohjannut David Grossman.


title: Bargaining

text: Scooby Gang herättää henkiin Buffy Summersin (Sarah Michelle Gellar), hänen kuolemansa jälkeen. Rupert Giles (Anthony Stewart Head) palaa Englantiin, ja ryhmä moottoripyörädemoneita tuhoavat Sunnydalen.


title: Bargaining

text: Jaksossa näyttelevät Sarah Michelle Gellar, Nicholas Brendon, Alyson Hannigan, Anthony Head, James Marsters, Emma Caulfield, Michelle Trachtenberg ja Amber Benson.


title: Bargaining

text: Buffy on kuollut jaksossa "The Gift" ja Buffybot korvaa häntä. Jakso alkaa hautausmaalla, jossa Scooby Gang tuhoaa vampyyreita. Willow antaa ohjeita telepatian avulla ja muut tappavat. Muille ei voi kertoa Buffyn olevan todella poissa, vaan uudelleen ohjelmoitu Buffybot esittää Buffyn roolia. Hetken keittiössä tuntuu olevan kaikki normaalia. Buffybot tekee voileipiä ja muut keskustelevat. Xander saapuu paikalle ja Anya soittaa kertoakseen löytäneensä Osirisin uurnan. Buffybotille sanotaan, ettei hän saa vastata puhelimeen jos joku soittaa, koska se voi olla Dawnin isä. He tietävät jos Herra Summers tietää Buffyn kuolleen, hän hakee Dawnin pois. Buffybot halaa ymmärrykseksi Dawnia ja se saa kaikki hieman apeiksi.


title: Bargaining

text: Buffybotilla on myös suuri haaste edessä. Hänen pitää mennä Dawnin mukaan kouluun Dawnin huoltajana. Buffybot suoriutuu tehtävästä hyvin, vaikka saakin ihmiset hieman hämilleen oudoista kysymyksistä. Toisaalla taas Giles tekee lähtöä ja keräilee tavaroitaan. Kaupan haltuunsa saava Anya hermoilee ja on mustasukkainen Gilesin omistamista tavaroista. Dawn kertoo Spikelle Buffybotin koulu tapaamisesta ja Spike sanoo sen olevan ymmärrettävää. Spike sanoo, että Buffybot toimii oletettavasti ja että koulut tekevät robotteja. Pian hän kuitenkin korjaa lauseensa ja sanoo, että Dawnin tulee käydä koulunsa, koska Buffy haluaisi sitä. Dawn myös antaa Spikelle luvan jättää hänet hetkeksi yksin, mutta tämä saa Spiken vain suuttumaan, koska hän oli luvannut pitää Dawnista huolta.


title: Bargaining

text: Toisaalla Buffybot menee auttamaan vampyyrin uhriksi joutunutta naista ja vampyyri onnistuu sekoittamaan robotin navigointijärjestelmän. Vampyyri karkaa paikalta kertomaan muillekin Tappajan olevan robotti. Scooby Gang taas keskustelee Buffyn henkiin herättämisessä. Päättäväinen Willow haluaa tehdä sen heti, mutta Xander on epäileväinen. Willow palaa Summersien talolle, joka on nykyään hänen kotinsa, ja Spike näyttää hänelle rikkoutuneen Buffybotin. Willow alkaa korjata robottia, mutta Buffybotin kehuista suuttunut Spike poistuu paikalta.


title: Bargaining

text: Yöllä siskonsa menettänyt Dawn on surullinen ja menee ladattavana olevan Buffybotin viereen nukkumaan. Giles yrittää treenata Buffybottia aamulla, kuin treenaisi Buffya, mutta Anya muistuttaa sen turhuudesta. Tappaja-uutisesta innostuneet kaaosdemonit lähtevät moottoripyörillään kohti Sunnydalea. Scooby Gang suunnittelee iltaa ja löytää Gilesin viestin lähdöstään. He suuntaavat lentokentälle hyvästelemään Gilesin.


title: Bargaining

text: Scooby Gang jättää Dawnin Spikelle ja lähtee Buffyn haudalle. Demonit saapuvat Sunnydaleen ja alkavat aiheuttaa kaaosta. Willow'ta koetellaan ja muut joutuvat katsomaan sitä. Spike lähtee viemään Dawnia moottoripyörällä suojaan. Demonit saavat vahingoitettua Buffybottia ja se lähtee Willow'n luo korjattavaksi, kuten se on ohjelmoitu. Se vie demonit suoraan Buffyn haudalle, jossa rituaali on vielä kesken. Demonit rikkovat Osirisin uurnan ja Scooby Gang tietää epäonnistuneensa. Anya ja Tara juoksevat pakoon ja Xander kantaa heikon Willown pois. Demonit ottavat Buffybotin kiinni.


title: Bargaining

text: Buffy herää hauta-arkussaan. Hän on šokissa. Buffy joutuu kynsimään itsensä ulos arkusta. Muut luulevat taian epäonnistuneen ja pettyneinä palaavat taikakauppaan. Buffy ryömii ulos haudastaan ja lähtee tuhotulle kadulle. Järkyttynyt Buffy tulee rovion luo, missä demonit ovat Buffybotin kanssa. Buffybotin raajat revitään irti ja se saa Buffyn kiljumaan. Demonit huomaavat Buffyn ja hän lähtee karkuun. Pakoon juostessaan hän törmää Scooby Gangiin, joka on etsimässä Dawnia. Scooby Gang yrittää rauhoitella Buffya ja demonit tulevat paikalle. Buffy hakkaa demonit ja juoksee pois paikalta.


title: Bargaining

text: Spike ja Dawn löytävät rovion, jossa rikottu Buffybot on. Sekava Buffybot kysyy Dawnilta: "Minne minä menin?". Dawn tajuaa lopulta Buffyn olleen siellä ja lähtee etsimään häntä. Buffy taas pyrkii torniin, josta hän oli hypännyt kohtaloonsa. Dawn saapuu sinne Buffyn perässä ja yrittää estää Buffya hyppäämästä. Lopulta rakennuksen alkaessa sortua, Buffy vie Dawnin sieltä pois. Turvassa Dawn halaa Buffya ja sanoo tämän olevan kotona taas.


title: Ostprignitz-Ruppin

text: Ostprignitz-Ruppin piirikunta, joka sijaitsee Brandenburgin osavaltiossa, Saksassa. Piirikunnan pinta-ala on noin 2 509 neliökilometriä ja asukasluku 99 126 (2012). Sen pääkaupunki on Neuruppin.


title: Ostprignitz-Ruppin

text: Ostprignitz-Ruppin rajautuu pohjoisessa Müritzin ja Mecklenburg-Strelitzin piirikuntiin Mecklenburg-Etu-Pommerin osavaltiossa, idässä Oberhavelin piirikuntaan, etelässä Havellandin piirikuntaan, lounaassa Stendalin piirikuntaan Saksi-Anhaltin osavaltiossa, ja lännessä Prignitzin piirikuntaan.


title: Ruokola

text: Ruokola on suomenkielinen paikannimi ja sukunimi. Sillä voidaan tarkoittaa esimerkiksi seuraavia asioita:


title: Suloinen myrkynkeittäjä (kappale)

text: ”Suloinen myrkynkeittäjä” on Mariska & Pahat Sudet -yhtyeen kappale, jonka Warner Music Finland julkaisi 26. huhtikuuta 2010 yhtyeen omaa nimeä kantavan debyyttialbumin ensimmäisenä singlenä. Kappaleen sanoituksessa minäkertoja suunnittelee rikkaan aviomiehensä myrkyttämistä ja pakenemista komean rakastajansa kanssa. Kappaleen ainoa listasijoitus on latauslistalla saavutettu 27. sija.


title: Potsdam-Mittelmark

text: Potsdam-Mittelmark on piirikunta, joka sijaitsee Brandenburgin osavaltiossa, Saksassa. Piirikunnan pinta-ala on noin 2 575 neliökilometriä ja asukasluku 204 388 (2012). Sen pääkaupunki on Bad Belzig. Potsdam-Mittelmark rajautuu pohjoisesta myötäpäivään lueteltuna Havellandin piirikuntaan, Brandenburgin ja Potsdamin piirittömiin kaupunkeihin, Berliiniin, Teltow-Flämingin piirikuntaan, ja Wittenbergin, Anhalt-Bitterfeldin sekä Jerichower Landin piirikuntiin Saksi-Anhaltin osavaltiossa.


title: Jouko Ignatius

text: Jouko Jalmari Ignatius (19. kesäkuuta 1920 Helsinki – 2. heinäkuuta 2001 Helsinki) oli suomalainen viulutaiteilija ja -pedagogi. Häen vanhempansa olivat ylilääkäri Lorentz Hjalmar Ignatius (1883–1936) ja Elsa Snellman (1892–1980).


title: Jouko Ignatius

text: Ignatius piti ensikonsertin 1947 Helsingissä. Hän oli Radion sinfoniaorkesterin jäsen vuodesta 1947 ja vuodesta 1962 sen toinen konserttimestari. Hän opetti Sibelius-Akatemiassa vuodesta 1967 ja oli lehtori 1969–1985.


title: Kaarlo Ignatius

text: Kaarlo Yrjö Benedictus Ignatius (12. marraskuuta 1869 Helsinki – 13. tammikuuta 1942 Helsinki) oli suomalainen juristi. Hän oli Vaasan hovioikeuden presidenttinä 1923–1927.


title: Kaarlo Ignatius

text: Ignatiuksen vanhemmat olivat Karl Emil Ferdinand Ignatius (1837–1909) ja Amanda Kristina Bergman (1841–1921). Hän pääsi ylioppilaaksi Helsingin alkeisopistosta 1887 ja valmistui filosofian kandidaatiksi 1889, filosofian maisteriksi 1890, molempien oikeuksien kandidaatiksi 1894 sekä molempien oikeuksien lisensiaatiksi ja tohtoriksi vuonna 1900.


title: Kaarlo Ignatius

text: Ignatius oli Helsingin yliopiston lainopillisen tiedekunnan suomenkielen ylimääräisenä lehtorina 1903–1906 ja luennoi prosessioikeudesta vuosina 1907–1912. Ignatius toimi talonpoikaissäädyn sihteerinä säätyvaltiopäivillä 1905–1906 ja oli lainvalmistelukunnan jäsenenä 1906–1912, Suomen senaatin oikeusosaston protokollasihteerinä 1906–1908, Viipurin hovioikeuden asessorina 1908–1913, dosenttina 1914–1922 sekä Suomen Pankin sihteerinä 1915–1918.


title: Kaarlo Ignatius

text: Tämän jälkeen hän oli Suomen edustajana Yhdysvalloissa 1917–1918, Suomen kaupunkien hypoteekkikassan toimitusjohtajana 1918–1921 sekä Helsingin yliopiston prosessi- ja rikosoikeuden apulaisena 1922–1923 ja prosessioikeuden vt. professorina 1920–1921. Viimeksi Ignatius toimi Vaasan hovioikeuden presidenttinä 1923–1927.


title: Kaarlo Ignatius

text: Kaarlo Ignatius oli naimisissa vuodesta 1928 Maggie Danielsonin kanssa.


title: Varsinainen Ruotsi

text: Varsinainen Ruotsi () on käsite, jota käytetään erottamaan Ruotsin osaksi täysin integroituneet alueet Ruotsin muista omistuksista ja valtioista, jotka olivat maan kanssa unionissa.


title: Varsinainen Ruotsi

text: Varhaiselta keskiajalta vuonna 1809 solmittuun Haminan rauhaan asti myös Suomi oli täysin valtakuntaan integroitunut osa, jota kutsuttiin aluksi nimellä Itämaa () mutta jo varsin varhain nimellä Suomi () samalla kun kuitenkin Pohjanmaa saatettiin pitkään lukea pikemminkin Norlantiin kuin Suomeen. Vuoden 1809 jälkeen käsite Ruotsi tuli tarkoittamaan maata sen nykyisten rajojen sisällä.


title: Varsinainen Ruotsi

text: Skåneland eli Skånen, Blekingen ja Hallandin maakunnat olivat aikaisemmin osa Tanskaa, mutta ne liitettiin Ruotsiin Roskilden rauhassa vuonna 1658. Kuitenkin vasta vuonna 1719 alueet oli täysin integroitu ja niistä tuli osa varsinaista Ruotsia.


title: Varsinainen Ruotsi

text: Erotukseksi Varsinais-Suomesta Varsinainen Ruotsi on maantieteellinen alue, jonka merkitys on muuttunut ajan myötä. Varsinais-Suomi sen sijaan on lounaissuomalainen maakunta, joka on antanut nimensä koko Suomen valtiolle.


title: Varsinainen Ruotsi

text: Käsitteen varsinainen Ruotsi kehitti E. G. Geijer teoksessaan "Svenska folkets historia".


title: Prignitz

text: Prignitz on piirikunta, joka sijaitsee Brandenburgin osavaltiossa, Saksassa. Piirikunnan pinta-ala on noin 2 123 neliökilometriä ja asukasluku 78 799 (2012). Sen pääkaupunki on Perleberg. Prignitzin piirikunta rajautuu pohjoisesta myötäpäivään lueteltuna Ludwigslust-Parchimin piirikuntaan Mecklenburg-Etu-Pommeriin osavaltiossa, Ostprignitz-Ruppinin piirikuntaan, Stendalin piirikuntaan Saksi-Anhaltin osavaltiossa, sekä Lüchow-Dannenbergin piirikuntaan Ala-Saksin osavaltiossa.


title: Hanna Sarkkinen

text: Hanna Sarkkinen (s. 18. huhtikuuta 1988 Oulunsalo) suomalainen vasemmistoliiton poliitikko. Hänet valittiin kansanedustajaksi vuoden 2015 vaaleissa Oulun vaalipiiristä Sarkkinen on myös Oulun kaupunginvaltuuston jäsen.


title: Hanna Sarkkinen

text: Sarkkinen liittyi Vasemmistonuorten jäseneksi 18-vuotiaana ja on toiminut järjestön varapuheenjohtajana. Sarkkinen oli Vasemmistoliiton puoluevaltuuston jäsen vuodesta 2010 vuoteen 2016. Kesäkuusta 2013 kesäkuuhun 2016 hän oli puoluevaltuuston puheenjohtaja ollen tehtävässä vasemmistoliiton puoluevaltuuston historian nuorin. Kesäkuun 2016 puoluekokouksessa Sarkkinen valittiin vasemmistoliiton varapuheenjohtajaksi.


title: Hanna Sarkkinen

text: Sarkkinen oli ehdolla vuoden 2008 kunnallisvaaleissa Oulussa ja oli varavaltuutettu kauden 2009–2012. Vuosina 2011–2012 Sarkkinen oli Oulun kaupunginhallituksen jäsen. Vuoden 2012 kunnallisvaaleissa Sarkkinen valittiin Oulun kaupunginvaltuuston jäseneksi suurimmalla äänimäärällä, 1 312 äänellä. Kaudella 2013–2015 hän oli yhdyskuntalautakunnan puheenjohtaja. Sarkkinen on myös Pohjois-Pohjanmaan liiton maakuntavaltuuston jäsen.


title: Hanna Sarkkinen

text: Eduskuntaan Sarkkinen oli ensimmäisen kerran ehdolla vuoden 2011 vaaleissa. Hän sai tuolloin 3 278 ääntä, viidenneksi eniten vasemmistoliiton ehdokkaista Oulun vaalipiirissä, ja pääsi toiselle varasijalle. Sarkkinen oli ehdolla myös vuoden 2014 eurovaaleissa saaden 7 342 ääntä, neljänneksi eniten vasemmistoliiton ehdokkaista. Oulun kaupungissa Sarkkinen sai toiseksi eniten ääniä keskustan Mirja Vehkaperän jälkeen ja näin myös enemmän kuin yksikään valituksi tullut europarlamentaarikko. Sarkkinen valittiin kansanedustajaksi Oulun vaalipiiristä vuoden 2015 vaaleissa. Hän sai 9 582 ääntä, eniten vasemmistoliiton ehdokkaista vaalipiirissään ja toiseksi eniten vaalipiirin kaikista ehdokkaista Juha Sipilän jälkeen. Eduskunnassa hän on talousvaliokunnan jäsen. Hän kuuluu myös Finnveran hallintoneuvostoon. Vuoden 2017 kunnallisvaaleissa Sarkkinen sai Oulussa kaikkiaan 3624 ääntä saaden näin ollen ylivoimaisesti eniten ääniä kaupungissa ehdolla olleista. Kunnallisista luottamustoimista keskeisin Sarkkisella on Oulun kaupunginvaltuuston jäsenyyden ohella Oulun seudun koulutuskuntayhtymä yhtymäkokouksen puheenjohtajuus vuosina 2017-2021.


title: Hanna Sarkkinen

text: Sarkkinen on koulutukseltaan filosofian maisteri pääaineenaan aate- ja oppihistoria. Hän valmistui Oulun yliopistosta keväällä 2014. Sarkkinen on työskennellyt myyjänä ja järjestösihteerinä sekä kesätöissä ulkoministeriössä. Hän puhuu suomen lisäksi sujuvaa englantia, kohtuullista ruotsia ja auttavaa ranskaa.


title: Luettelo tunnetuista ruotsinsuomalaisista

text: Tämä artikkeli on luettelo tunnetuista ruotsinsuomalaisista.


title: Antti Iivonen

text:
Antti Kalervo Iivonen (s. 26. syyskuuta 1940 Vilppula) on suomalainen foneetikko. Hän on ollut Helsingin yliopiston fonetiikan professori 1980–2005 ja tutkinut kokeellista fonetiikkaa.
Iivonen siirtyi Oulun yliopistosta Helsinkiin apulaisprofessoriksi 1975. Edeltäjänsä professori Antti Sovijärven siirryttyä eläkkeelle Iivonen toimi virkaa toimittavana vuodet 1977–1980 ja sitten varsinaisena professorina vuoteen 2005. Tämän jälkeen hän oli 2006–2008 Helsingin yliopiston dosentti.


title: Antti Iivonen

text: Iivosen erityisaloja ovat olleet saksan ja suomen kielen fonetiikka, saksan alueellinen vokaalivaihtelu, akustiikan ja foneettisen havaitsemisen suhde, puheen prosodiset ominaisuudet, lapsen fonologis-foneettinen kehitys, puhujantunnistus ja rikostutkinnallinen fonetiikka, kielten foneettinen vertailu sekä vieraan kielen foneettinen oppiminen.


title: Antti Iivonen

text: Iivonen valittiin Suomalaisen Tiedeakatemian jäseneksi vuonna 1990.


title: Simone Biles

text: Simone Biles (s. 14. maaliskuuta 1997 Columbus, Ohio) on yhdysvaltalainen telinevoimistelija. Hän asuu Springissa, Texasissa. Hän edustaa Bannon's Gymnastix Inc. -seuraa, ja hänen päävalmentajanaan on Aimee Boorman ja apuvalmentajana Luis Brasesco. Biles on Yhdysvaltain menestynein voimistelija 25 olympia- ja MM-mitalillaan. Hän on 142 senttimetriä pitkä ja painaa 47 kilogrammaa.


title: Simone Biles

text: Biles voitti neliottelun ja permannon maailmanmestaruuden Antwerpenissa 2013. Lisäksi hän sai hopeaa hypyssä ja pronssia puomilla sekä oli neljäs eritasonojapuilla. Hän voitti samana vuonna neliottelussa myös Yhdysvaltojen-mestaruuden.


title: Simone Biles

text: Biles voitti neliottelun, permannon, puomin ja joukkuekilpailun maailmanmestaruudet sekä Nanningissa 2014 että Glasgow'ssa 2015. Hypyssä hän sai MM-hopeaa 2014 ja pronssia 2015.


title: Simone Biles

text: Siirryttäessä Rion olympialaisiin, Biles oli yleisesti maailmalla suuri ennakkosuosikki voittamaan jopa viisi olympiakultaa ja olemaan yksi Yhdysvaltojen menestyksekkäimmistä urheilijoista kisoissa. Biles voitti lopulta kultaa joukkuekilpailusta, neliottelusta, permannolta ja hypystä, mutta joutui tyytymään pronssiin puomilla.


title: Simone Biles

text: Dohan MM-kilpailuissa 2018 hän saavutti kultaa neliottelussa, permannolla, hypyssä ja joukkuekilpailussa, hopeaa eritasonojapuilla ja pronssia puomilla.


title: Type 87 (panssarivaunu)

text: Type 87 AWSP ("Automatic Western Self-Propelled") on japanilainen ilmatorjuntapanssarivaunu. Se esiteltiin ensimmäisen kerran vuonna 1987, josta vaunun nimikin juontuu. Se kehitettiin paikallisiin tarpeisiin korvaamaan amerikkalaisvalmisteinen M42 Duster. Vaunun pääaseet ovat kaksi 35 mm Oerlikon KDA -ilmatorjuntakanuunaa. Asejärjestelmän maalinosoitus toimii tutkaohjatusti. Tämän miehistöltään kolmijäsenisen ja 36 000 kg:n painoisen vaunutyypin valmistaja on Mitsubishi Heavy Industries.


title: Type 87 (panssarivaunu)

text: Tämän ilmatorjuntapanssarivaunutyypin alustana toimii Type 74. Type 87 -vaunun esikuvana on ollut saksalainen Flakpanzer Gepard.


title: Jay Anson

text: Jay Anson (4. marraskuuta 1921 New York - 12. maaliskuuta 1980 Palo Alto, Kalifornia) oli yhdysvaltalainen kirjailija. Hänen tunnetuin teoksensa on "The Amityville Horror". Hän toimi kirjailijana kuolemaansa saakka.


title: Neitsyt Marian katedraali (Minsk)

text: Neitsyt Marian katedraali (, ), on Valko-Venäjän pääkaupungin Minskin historiallisessa keskustassa sijaitseva, vuosina 1700–1710 rakennettu kirkko. Se on Valko-Venäjän katolisen kirkon ja sen Minskin ja Mahiljoun arkkihiippakunnan pääkatedraali.


title: Neitsyt Marian katedraali (Minsk)

text:
Valmistumisensa jälkeen tämä Liettuan suuriruhtinaskunnan Minskin voivodikunnan pääkaupungissa sijainnut kirkko toimi jesuiittaluostarin ja -kollegion kirkkona. Se oli pyhitetty Jeesuksen, Pyhän Marian ja Pyhän Barbaran nimeen.
Vuonna 1773 jesuiittalaitos lakkautettiin paavin määräyksellä. Kirkon viereisestä jesuiittakoulusta tehtiin kuusiluokkainen maallinen koulu ja 1700-luvun lopulta vuoteen 1917 aiemmassa jesuiittakoulun rakennuksessa sijaitsi myös Minskin kuvernementin kuvernöörin asunto. Minsk siirtyi Puolan 2. jaossa osaksi Venäjän keisarikuntaa. Vuonna 1798 perustettiin roomalaiskatolinen Minskin hiippakunta. Hiippakunnan katedraalin aseman saanut kirkko pyhitettiin tässä yhteydessä Neitsyt Marialle. Kirkkoa uudelleenrakennettiin ja uusittiin useita kertoja. Sisäseinät ja kaaret peitettiin raamatullisilla ja kirkon historiaa kuvaavilla freskoilla. 1800-luvun puolivälissä kirkko sai ilmaisuvoimalliset 24:n äänikerran (rekisterin) kirkkourut.


title: Neitsyt Marian katedraali (Minsk)

text: Vuonna 1869 Minskin hiippakunta (diacesium) lakkautettiin ja kirkon asema muuttui seurakuntakirkoksi. Se pysyi kuitenkin Minskin kuvernementin katolisten pääpyhäkkönä vuoteen 1917 saakka jolloin hiippakunta palautettiin.


title: Neitsyt Marian katedraali (Minsk)

text: Kirkko suljettiin uskonnolliselta toiminnalta neuvostoaikana vuonna 1934. Toisen maailmansodan aikana kirkko kuitenkin avattiin jälleen jumalanpalveluskäyttöön. Itse kirkko säilyi ehjänä maailmansodassa, vaikka viereinen, aiemman jesuiittakoulun rakennus vaurioitui pahoin. Vuonna 1947 pyhäkkö suljettiin jälleen. Vuonna 1951 kirkontornit purettiin, ulkoinen koristelu tuhottiin ja fasadi uusittiin. Sisätilojakin muokattiin, freskot peitettiin maalilla. Rakennus muutettiin urheiluseuran (DSO Spartakus) tiloiksi.


title: Neitsyt Marian katedraali (Minsk)

text: Vuonna 1993 rakennus palautettiin uskonnolliseen käyttöön. Rakennus restauroitiin kirkoksi Valko-Venäjän katolisen kirkon arkkipiispa Kazimir Svjontakin johdolla, puolalaisten ja valkovenäläisten asiantuntijoiden yhteistyönä. Kirkontornit rakennettiin uudestaan ja varustettiin risteillä, rakennus sai neljä kirkonkelloa entiseen tapaan. Vuonna 1997 rakennus pyhitettiin katolisen Minskin ja Mahiljoun arkkihiippakunnan pääkatedraaliksi ja omistettiin jälleen Neitsyt Marialle. Jumalanpalvelukset alkoivat uudelleen. Vuonna 2005 kirkkoon asennettiin uudet Itävallassa valmistetut urut.


title: The Settlers III

text: The Settlers III on Blue Byte Softwaren kehittämä, vuonna 1998 ilmestynyt reaaliaikainen strategiapeli, joka on "The Settlers" -pelisarjan toinen jatko-osa. Pelisarjan aiempiin osiin verrattuna huomattavimmat muutokset "The Settlers III:ssa" olivat uusi taistelusysteemi ja tieverkoston puuttuminen. Pelissä pääsee pelaamaan roomalaisilla, egyptiläisillä sekä kiinalaisilla. Peliin on olemassa laajennusosa "The Settlers III: Quest of the Amazons", jossa pääsee edellisten lisäksi pelaamaan myös amatsoneilla.


title: Peter Willcox

text: Peter Willcox (s. 1953) on yhdysvaltalainen ympäristöaktivisti, joka on toiminut pitkään Greenpeacessa. Hän on ollut kapteenina Arctic Sunrisella ja myös Rainbow Warriorilla sen upottamisen aikaan 1985. Willcox pidätettiin ja Arctic Sunrise vallattiin syyskuussa 2013, kun Greenpeace oli Petšoranmerellä vastustamassa öljynporausta arktisilla alueilla.


title: Pappila (Laitila)

text: Pappila on kaupunginosa Laitilassa lähellä kaupungin keskustaa. Kylän erottaa Laitilan keskustasta Yhdystie 2051 eli Kaukolantie, niin että kaupunginosa jää tien länsipuolelle.


title: Pappila (Laitila)

text: Pappilassa sijaitsee seurakuntatalo, jossa toimii myös kirkkoherranvirasto ja iltapäiväkerho 1.–3.-luokkalaisille. Lisäksi alueella on Pappila-niminen rakennus, joka valmistui vuonna 1901 suunnittelijana arkkitehti Otto F. Holm. Rakennus toimii nykyään seurakunnan juhla- ja kokoontumistilana. Laitilan Puhelin Osuuskunnan rakennus on Mikaelinkadulla, sekä Nesteen huoltoasema Kaukolantien varrella.


title: Pappila (Laitila)

text: Alueen merkittävin työnantaja lienee kylän länsiosissa sijaitseva metsäteollisuuteen keskittynyt Kuusiston saha. Kaupunginosan rakennuskanta on enimmäkseen rivi- ja omakotitalovaltaista, mutta Teollisuustiellä on myös kerrostaloja. Pappilan halki virtaa noin 26 kilometriä pitkä Sirppujoki. Pappilan katuja ovat Pappilantie, Pappilanrinne, Teollisuustie, Kanttorinkuja ja Mikaelinkatu.


title: Armas Pihlajamaa

text: Armas Pihlajamaa (ent. Rönnmark, 26. syyskuuta 1896 Mikkeli – 30. toukokuuta 1955 Turku) oli Suomen Puolustusvoimien eversti ja sodanaikainen jalkaväkirykmentin komentaja.


title: Armas Pihlajamaa

text: Armas Kallas Rönnmark syntyi kaupunginkamreeri Wilhelm ja Karoliina Rönnmarkin perheeseen Mikkelissä 26.9.1896. Hän kävi keskikoulun Mikkelin suomalaisessa yhteiskoulussa, josta valmistui keväällä 1915. Sen jälkeen hän jatkoi opintojaan juuri perustetussa Lapuan Maanviljelyslyseossa. Rönnmark ei ehtinyt valmistua ylioppilaaksi, koska Suomessa syttyi sisällissota tammikuun lopulla 1918. Rönnmark kuului Lapuan Suojeluskuntaan, joka Matti Laurilan johdolla aloitti toimet venäläisen sotaväen riisumiseksi aseista Pohjanmaalla.


title: Armas Pihlajamaa

text: Armas Rönnmark toimi vuoden 1918 Vapaussodassa joukkueenjohtajana Pohjois-Hämeen Rykmentissä osallistuen mm. Vilppulan, Ruoveden, Länkipohjan ja Lempäälän taisteluihin sekä Viipurin valtaukseen. Länkipohjan taistelussa komppanian päällikkö Matti Laurila kaatui Rönnmarkin viereltä. Lempäälän taistelussa Rönnmark haavoittui luodin lävistäessä hänen reitensä. Hän toipui Kuopion sotilassairaalassa kahdessa viikossa niin, että voi osallistua Viipurin valtaustaisteluihin.


title: Armas Pihlajamaa

text: Sodan jälkeen Rönnmark astui vakinaiseen palvelukseen rykmenttiinsä joukkueen johtajaksi. Syyskuussa 1918 hän pääsi oppilaaksi Viipurin upseerikokelaskurssille. Seitsemän kuukautta kestäneen kurssin jälkeen kokelaat ylennettiin vänrikeiksi vakinaiseen palvelukseen. Rönnmark oli kuitenkin monen muun tuoreen upseerin tavoin värväytynyt Aunuksen retkelle. Hän matkusti Sortavalaan, jossa ilmoittautui huhtikuussa 1919 jääkäriluutnantti Maskulan pataljoonaan joukkueenjohtajaksi. Armas Rönnmark osallistui Aunuksen retken taisteluihin Itä-Karjalassa Petroskoin porteilla asti. Kesällä tilanne muuttui epäedulliseksi. Vähälukuiset ja taisteluiden uuvuttamat nuoret sotilaat joutuivat vetäytymään takaisin.


title: Armas Pihlajamaa

text: Rönnmark osallistui vielä keväällä 1920 Petsamon retkeen sen reservijoukoissa Rovaniemellä ja Ivalossa. Vuosina 1920-1923 hän palveli Oulussa Pohjanmaan Jääkäripataljoonassa joukkueen johtajana, adjutanttina ja komendanttina. Rönnmark kävi 1922-1923 kuunteluoppilaana Kadettikoulun, jonka jälkeen sai toivomansa palveluspaikan Polkupyöräpataljoona 3:ssa kotikaupungissaan Mikkelissä. Hän muutti nimensä Pihlajamaaksi vuonna 1925. Kapteeni Pihlajamaa sai siirron Viipuriin Taistelukouluun, jossa palveli opettajana ja kurssin johtajana vuosina 1927-1933. Helsinkiin Kadettikoulun opettajaksi ja koulun johtajan apulaiseksi Pihlajamaa siirrettiin vuonna 1933. Hän palveli munkkiniemessä sijainneessa Kadettikoulussa Talvisodan syttymiseen asti.


title: Armas Pihlajamaa

text: Talvisodan alettua Pihlajamaa toimi Niinisalossa Sotakoulukeskuksen päällikkönä. Helmikuun alussa 1940 Pihlajamaa komennettiin rintamalle Laatokan Karjalan mottitaisteluihin Jalkaväkirykmentti 37 toisen pataljoonan (II/JR 37:n) komentajaksi. Hän johti menestyksekkäästi Lemetin itäpuolella sijainneiden mottien laukaisun Saarijärven ja Siiran tienristeyksen alueella. Lähes kaksi vuorokautta kestäneiden kovien taisteluiden jälkeen useita satoja venäläisiä antautui vangeiksi ja suomalaisten haltuun jäi mittava sotasaalis.


title: Armas Pihlajamaa

text: Välirauhan aikana Pihlajamaa siirrettiin Kemiin komentajaksi Länsi-Pohjan suojeluskuntapiirin. Se perusti Jatkosotaan JR 54:n, jonka komentajaksi Pihlajamaa everstiluutnantiksi ylennettynä määrättiin rauhanajan tehtävänsä mukaisesti. JR 54 kuului eversti Viiklan 6.Divisioonaan (6.D). Se alistettiin Saksan Norjan armeijalle (AOK Norwegen) tehtävänään hyökätä Kuusamon koillispuolelta tiettömien korpien kautta Alakurtin maantielle puna-armeijan joukkojen sivustaan. Tehtävä oli äärimmäisen vaikea. Tiestön puuttuessa ei raskaita aseita voinut kuljettaa hyökkäyksen tueksi. Omat tappiot muodostuivat koviksi. Alakurtin tie saavutettiin vasta kahden kuukauden taisteluiden jälkeen ja Alakurtti vallattiin elokuun viimeisenä päivänä. Hyökkäys pysähtyi syyskuun lopussa vanhan rajan itäpuolelle Vermanjoen linjalle. 6.D:n alistus saksalaisille päättyi tammikuussa 1942. JR 54 luovutti rintamavastuun saksalaisille ja marssi 17.1. alkaen 450 kilometrin matkan hiihtäen Kajaaniin, missä rykmentti purettiin kenttäarmeijan uudelleenjärjestelyihin liittyen. Pihlajamaa määrättiin takaisin Kemiin Jalkaväen koulutuskeskus 16:n päälliköksi.


title: Armas Pihlajamaa

text: Pihlajamaa komennettiin jälleen rintamalle etulinjaan ryhmitetyn JR 5:n komentajaksi 17.8.1942 everstiksi ylennettynä. JR5 taisteli asemasotavaiheen ajan Maaselän kannaksella, kunnes se tammikuussa 1944 siirrettiin Maaselän Ryhmän reserviksi Äänisniemelle. Kesäkuun alussa 4.D:n joukkoja oltiin siirtämässä Syvärille, kun Neuvostoliiton suurhyökkäys alkoi. Siirtokuljetukset suunnattiin kiireesti kohti Karjalankannasta.


title: Armas Pihlajamaa

text: JR 5:n junakuljetukset saapuivat Valkjärven asemalle 14.6. ja Heinjoen asemalle 16.6.1944. Joukot oli heitettävä purkauksen jälkeen suoraan taisteluun. Puna-armeijan eteneminen oli ylivoiman turvin ennakoitua nopeampaa, joten puolustajan tilannekuva laahasi jäljessä ja johtamistoiminta oli reagoivaa. Tilanne Pietarin rautatien suunnassa muodostui uhkaavaksi, mutta eversti Pihlajamaan rykmentti sai neuvostojoukkojen hyökkäyksen pysäytetyksi Perkjärven asemakylän tasalla. Saavutetun ajanvoiton turvin ehdittiin siirtää joukkoja seuraavalle puolustustasalle.


title: Armas Pihlajamaa

text: Neuvostojoukot valtasivat Viipurin kaupungin 20.6.1944. Kun hyökkäyksen jatkaminen suoraan liikkeestä ei onnistunut, sen painopiste siirrettiin kaupungin koillispuolelle Tammisuon ja Talin suunnalle 3. Prikaatin ja 18.D:n puolustuslohkoja vastaan. Niiden koillispuolella tuli 4.D:n torjua vihollisen hyökkäykset VKT-asemassa Repolanjärven ja Noskuanjärven välissä. Eversti Pihlajamaan JR 5 ja everstiluutnantti Kuirin JR 25 onnistuivat tehtävissään. Näin luotiin merkittäviä edellytyksiä Talin - Ihantalan suurtaistelun torjuntavoitolle. Aselepo astui voimaan 4.9.1944. JR 5 sai käskyn siirtyä puolustusryhmitykseen uuden rajalinjan taakse.


title: Armas Pihlajamaa

text: Sodan jälkeen Eversti Armas Pihlajamaa määrättiin 17.11.1944 Kemin sotilaspiirin päälliköksi. Kaupunki oli kuukautta aiemmin vallattu saksalaisilta. Lapin sodan päätyttyä keväällä 1945, Pihlajamaa määrättiin Petsamon rajakomiteaan. Uusi valtakunnan raja vedettiin Korvatunturilta suoraan Nautsiin. Sotilaspiirin komentajana eversti Pihlajamaa joutui myös Valpon kuulustelemaksi aseiden ja sotamateriaalin hajavarastointioperaatioon liittyen. Marraskuussa 1946 Pihlajamaa sai siirron JR 6:n komentajaksi Turkuun, jossa hän vietti loppuelämänsä. Turun eteläisen sotilaspiirin päälliköksi Pihlajamaa määrättiin tammikuussa 1952 ja Turun pohjoisen sotilaspiirin päälliköksi helmikuussa 1953.


title: Armas Pihlajamaa

text: Neljän sodan veteraani eversti Armas Kallas Pihlajamaa sai kutsun viimeiseen iltahuutoon 30.5.1955. Hänet on haudattu Rönnmarkien sukuhautaan Mikkelissä.


title: Armas Pihlajamaa

text: Ylennykset: vänrikki 24.9.1919, luutnantti 16.5.1921, kapteeni 6.12.1924, majuri 16.5.1928, everstiluutnantti 9.11.1940, eversti 14.8.1942.


title: Ikola

text: Ikola tarkoittaa seuraavia:


title: Karl-Johan Illman

text: Karl-Johan Illman (27. kesäkuuta 1936 Inkoo – 20. joulukuuta 2002 Turku) oli suomalainen teologi. Hän oli Åbo Akademin vanhatestamentillisen eksegetiikan professori 1980 alkaen. Hän tutki Martin Buberin raamatunselityksiä.


title: Karl-Johan Illman

text: Illman väitteli teologian tohtoriksi 1975 aiheenaan juutalaisen ajattelijan Martin Buberin eksegeettinen metodologia. Hän toimi Åbo Akademissa 1966–1975 Vanhan testamenin lehtorina, 1975–1980 tilapäisenä professorina ja professorina 1980–1999


title: Iltalehti (täsmennyssivu)

text: Iltalehti tarkoittaa seuraavia:


title: Hiroshima (yhtye)

text:
Hiroshima oli suomalainen heavy metal -yhtye joka teki yhden pitkäsoiton Kräk!-levymerkille.
Yhtye perustettiin Tukholmassa vuonna 1982 ja se lopetti toimintansa 1987.


title: Goldaun vuorensortuma

text: Goldaun vuorensortuma () oli 2. syyskuuta 1806 Arthissa Sveitsissä tapahtunut luonnonkatastrofi. Sortuma on Sveitsin lähihistorian pahin katastrofi, jossa kuoli 457 ihmistä.


title: Goldaun vuorensortuma

text: Rossbergvuoren rinteeltä valui noin 40 miljoonaa kuutiometriä kiviä ja murentunutta kalliota alas laaksoon. Sortuman leveys oli puolisen kilometriä, korkeus jopa 80 metriä ja pituus lähes kaksi kilometriä. Vyörymä peitti Goldaun ja Röthenin kylät sekä aiheutti tuhoja Buosingenissa ja Lauerzissa. Lauerzerseessä syntyi hyökyaalto ja järvi pieneni arviolta kuudenneksella. Sortuma-alue on edelleen hyvin erotettavissa vuorenrinteellä.


title: Goldaun vuorensortuma

text: Sortuma oli seurausta kovan pintakerroksen alla olevan pehmeämmän kallioaineksen murenemisesta ja liikkumisesta muun muassa veden vaikutuksesta. Rossbergin rinteen sortumat jatkuvat: vuoden 2005 elokuun runsaiden sateiden jälkeen irtosi rinteestä arviolta 0,1 milj. m³ kiviainesta.


title: Goldaun vuorensortuma

text: Goldaussa on sortumaa, sen syitä ja seurauksia esittelevä museo. Alueen halki kulkee luontopolku. Goldaun eläinpuisto () sijaitsee sortuma-alueella Arth-Goldaun rautatieaseman pohjoispuolella.


title: Kunnon syy

text: ”Kunnon syy” on suomalaisartisti Irinan kappale, joka on alun perin hänen ensimmäiseltä studioalbumiltaan "Vahva". Irina levytti kappaleen uudestaan kokoelma-albumiaan "Yhdeksän hyvää ja kymmenen kaunista 2002–2010" varten yhdessä Maija Vilkkumaan kanssa. Kappale julkaistiin myös singlenä 3. syyskuuta 2010.


title: Kunnon syy

text: Kappaleelle on tehty myös musiikkivideo, joka julkaistiin YouTubessa 9. joulukuuta ja iTunesin musiikkivideopalvelussa 17. joulukuuta 2010. Misko Ihon ohjaamalla videolla esiintyy laulajien lisäksi myös näyttelijä Samuli Vauramo.


title: Kunnon syy

text: Toisin kuin Irinan ja Maija Vilkkumaan monet aiemmat singlet ”Kunnon syy” ei saavuuttanut merkittävää menestystä ja sijoittui ainoastaan radiolistalla sijalle 17.


title: Inger

text: Inger on alkuperältään skandinaavinen naisen nimi, muunnelma nimestä Ingrid tai Ingegerd.. Nimen suomenkielinen vastine on Inkeri.


title: Inger

text: Suomessa nimi Inger on vuoden 2009 loppuun mennessä annettu Väestörekisterikeskuksen tietojen mukaan 2618 naispuoliselle henkilölle. Ingerin samoin kuin Ingridin nimipäivä on suomenruotsalaisen kalenterin mukaan 5. lokakuuta, ja sama päivä on suomenkielisen kalenterin mukaan Inkerin nimipäivä.


title: Minibosses

text: Minibosses on yhdysvaltalainen rock-yhtye, joka yhdistää musiikissaan klassisia videopelimusiikkia ja progressiivista musiikkia. Yhtye on tullut tunnetuksi cover-kappaleista, jotka perustuvat vanhoihin Nes-peleihin. Yhtye käyttää musiikissaan myös Kyuss-vivahteisia riffejä.


title: Minibosses

text: Vuodesta 1997–1999, kitaristi Aaron Burke and rumpali Matt Wood soittivat "Jenova Project":issa, yksi aikaisista videopelicoverbändissä, muiden ystävien kanssa University of Massachusetts Amherst:ssa. Tammikuussa 2000, Burke and Wood palkkasivat basisti Ben Baraldi muodostaakseen Minibosses:n. Bändi soitti molempia videopelicovereita ja tavallisia lauluja, ja julkaisivat ensimmäisen levyn "Minibosses" syyskuussa 2000. He eivät olleet tyytyväisiä levyn laatuun ja ovat sitten julkaisseet uusia versioita covereista "Minibosses/Penny Winblood" jakaukseen ja uudet versiot ovat niiden levyllä "Brass". Vuodesta 2000 bändi on ollut kiertueella ja kirjoittaneet uutta materiaa uuteen levyyn.


title: Minibosses

text: Minibosses yleensä kiertää Arizonaa ja Kaliforniaa.


title: Spree-Neiße

text: Spree-Neiße on piirikunta, joka sijaitsee Brandenburgin osavaltiossa, Saksassa. Piirikunnan pinta-ala on noin 1 648 neliökilometriä ja asukasluku 120 178 (2012). Sen pääkaupunki on Forst (Lausitz). Spree-Neißen piirikunta rajautuu pohjoisesta myötäpäivään lueteltuna Oder-Spreen piirikuntaan, Puolaan, Görlitzin ja Bautzen piirikuntiin Saksin osavaltiossa, ja Dahme-Spreewaldin piirikuntaan.


title: Teltow-Fläming

text: Teltow-Fläming on piirikunta, joka sijaitsee Brandenburgin osavaltiossa, Saksassa. Piirikunnan pinta-ala on noin 2 092 neliökilometriä ja asukasluku 159 686. Sen pääkaupunki on Luckenwalde. Teltow-Fläming rajautuu pohjoisesta myötäpäivään lueteltuna Berliiniin, Dahme-Spreewaldin ja Elbe-Elsterin piirikuntiin, Wittenbergin piirikuntaan Saksi-Anhaltin osavaltiossa, ja Potsdam-Mittelmarkin piirikuntaan.


title: Uckermark (piirikunta)

text: Uckermark on piirikunta, joka sijaitsee Brandenburgin osavaltiossa, Saksassa. Se on pinta-alaltaan noin 3 058 neliökilometriä, ja asukasluvultaan 122 484 (2012). Sen pääkaupunki on Prenzlau. Piirikunnan rajanaapurit ovat pohjoisesta myötäpäivään lueteltuna Mecklenburgische Seenplatten ja Vorpommern-Greifswaldin piirikunnat Mecklenburg-Etu-Pommerin osavaltiossa, Puola, sekä Barnimin ja Oberhavelin piirikunnat. Uckermark on pinta-alaltaan Saksan suurin piirikunta.


title: Viheltelen

text: "Viheltelen" on suomalaisartisti Stigin kappale hänen neljänneltä pitkäsoitoltaan "Niks ja naks". Sen julkaisi The Fried Music digitaalisesti ladattavana singlenä 21. kesäkuuta 2013. Sanoituksiltaan kappale kertoo juhlimisesta ja sitä seuraavan aamun tuntemuksista. Kappaleelle on tehty myös musiikkivideo, joka julkaistiin 19. heinäkuuta 2013. Videon tekemisen aikana artisti koki kauhunhetkiä, koska hän joutui ensimmäistä kertaa tekemään tandem-hypyn lentokoneesta.


title: Isolaakasittiäinen

text: Isolaakasittiäinen ("Onthophagus gibbulus") on lehtisarvisiin kuuluva, lannassa elävä suhteellisen kookas kovakuoriaislaji. Suomen lajiston uhanalaisarvioinnissa 2010 se on luokiteltu äärimmäisen uhanalaiseksi (CR).


title: Isolaakasittiäinen

text: Isolaakasittiäinen on 8–15 mm, vain harvoin alle 10 mm pituinen pulleanmuotoinen kovakuoriainen. Pää, etuselkä ja raajat ovat mustat eivätkä yleensä lainkaan metallinkiiltoiset. Etuselän ulkoreuna on hyvin loivan S-kirjaimen muotoinen ja sen etunurkat erottuvat terävinä. Naaraalla on etuselän etureunassa selvä kyhmy. Koiraan päälaelta kohoaa pitkä sarvi, joka kaartuu kärkiosastaan eteenpäin. Peitinsiipien tyven kilveke puuttuu. Peitinsiivet ovat kellanruskeat ja niissä on epäsäännöllistä mustaa täplitystä.


title: Isolaakasittiäinen

text: Isolaakasittiäisen levinneisyys ulottuu Italia–Puola-akselilta itään, Vähä-Aasiaan ja Siperian poikki Koreaan saakka. Pohjoismaista lajia on tavattu vain Suomessa sekä yhden kerran 1800-luvulla Ruotsissa. Suomessa se on aikaisemmin esiintynyt hajanaisesti maan eteläosissa, mutta on ollut ilmeisesti aina harvinainen. Vuodesta 1961 vuoteen 1995 lajista ei tehty Suomessa yhtäkään havaintoa ja sen oletettiin hävinneen kokonaan, kunnes vuonna 1995 löydettiin esiintymä Somerolta Häntälän notkoista. Nykyisin Häntälän notkot ovat lajin ainoa elinpaikka Suomessa.


title: Isolaakasittiäinen

text: Laakasittiäisten suvulle ominaiseen tapaan laji on vaatelias. Elinpaikakseen isolaakasittiäinen edellyttää kuivaa ja avointa, hiekkapohjaista laidunmaata. Laji vaatii runsaasti lämpöä ja yksilömäärä on suurimmillaan loppukesästä, vaikkakin kuoriaisia voi tavata keväästä syksyyn. Laji talvehtii täysikasvuisena ja kasvatuksessa kuoriaiset ovat eläneet yli vuoden.


title: Isolaakasittiäinen

text: Sekä toukat että aikuiset kuoriaiset elävät lantakasoissa ja ne suosivat etenkin nautojen lantaa. Aikuiset kaivavat maahan ulosteen täyttämiä käytäviä, joihin ne laskevat munansa. Toukkakehitys tapahtuu kesän aikana. Sopivassa ulosteläjässä voi elää kymmeniä kuoriaisyksilöitä.


title: Isolaakasittiäinen

text: Suomessa isolaakasittiäinen on luokiteltu äärimmäisen uhanalaiseksi, sillä vaikka laji onkin ainoalla esiintymispaikallaan runsaslukuinen, esiintymisalue on pinta-alallisesti pieni ja muutokset sen laidunnuksessa voivat tehdä maanpinnan mikroilmastosta nopeasti lajille sopimattoman. Ruotsissa laji on luokiteltu alueellisesti hävinneeksi.


title: Lübben (Spreewald)

text: Lübben (Spreewald) on kaupunki Brandenburgin osavaltiossa, Saksassa. Se on Dahme-Spreewaldin piirikunnan pääkaupunki. Kaupungin asukasluku on 13 815 (2012).


title: Kevätsittiäinen

text: Kevätsittiäinen ("Geotrupes vernalis" eli "Trypocopris vernalis") on sittiäisten heimoon kuuluva melko kookas kovakuoriaislaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).


title: Kevätsittiäinen

text: Kevätsittiäinen on 14–20 mm:n pituinen, ruumiinmuodoltaan huomattavan kupera ja leveä kovakuoriainen. Se on väritykseltään kauttaaltaan musta, mutta voimakkaasti sinisen tai violetin, harvemmin vihreän, metallinkiiltoinen. Etuselässä on tiheä,mutta hienojakoinen pistekuvio. Peitinsiivet ovat lähes täysin sileät tai korkeintaan hyvin heikosti uurteiset.


title: Kevätsittiäinen

text: Lajin levinneisyys kattaa lähes koko Euroopan pois lukien pohjoisimmat alueet ja idässä sitä tavataan ainakin Iraniin saakka. Ruotsissa laji on ollut aikaisemmin laajalti levinnyt maan etelä- ja keskiosiin, mutta taantunut viime aikoina voimakkaasti. Nykyisin sen elinalueet keskittyvät Gotlantiin, Öölantiin ja Skooneen, joissa se on paikoin runsaslukuinen. Suomessa kevätsittiäinen on aikoinaan ollut maan etelä- ja keskiosissa laajalti levinnyt, mutta siitä ei ole tehty yhtäkään havaintoa 1960-luvun jälkeen.


title: Kevätsittiäinen

text: Kevätsittiäinen ei ole kovin tarkka elinympäristönsä suhteen. Parhaiten sitä kuitenkin tapaa kuivilla ja hiekkapohjaisilla paikoilla, kuten kuivissa kangasmetsissä. Aikuisia kuoriaisia tavataan koko kesän ajan, mutta aivan erityisesti keväisin, mihin lajin nimikin viittaa. Ne kaivavat lantakasojen alle noin 70–80 mm syvyyteen ulottuvia käytäviä, joiden päässä olevassa lannan täyttämässä toukkakammiossa toukka elää. Toukkakehitys kestää noin 10 kuukautta.


title: Kevätsittiäinen

text: Kuoriaiskannat ovat muun muassa Ruotsissa olleet laskussa jo 1800-luvun lopulta alkaen ja laji on hävinnyt monilta entisiltä elinpaikoiltaan, mutta tarkkaa syytä tähän ei tunneta. Suomessa laji on luokiteltu alueellisesti hävinneeksi, Ruotsissa se on silmälläpidettävä.


title: Kiharahokot

text: Kiharahokot ("Crax") on hokkojen heimoon kuuluva kanalintusuku. Kiharahokkojen sukuun kuuluu BirdLife Suomen mukaan seitsemän lajia.


title: Bogdan Jakimov

text: Bogdan Jakimov (s. 4. lokakuuta 1994 Nižnekamsk) on venäläinen jääkiekkoilija, pelipaikaltaan keskushyökkääjä. Hän edustaa tällä hetkellä KHL-liigassa pelaavaa Neftehimik Nižnekamskia.


title: Bogdan Jakimov

text: Jakimov on Edmonton Oilersin kolmannen kierroksen varaus NHL:n vuoden .


title: Gabapentiini

text: Gabapentiini on lääke, jota käytetään epilepsian ja hermovaurion aiheuttamien kipujen hoitoon. Se on hermokipulääke, joka vilkastuttaa aivotoimintaa. Lääkkeen tunnettuja kauppanimiä on Neurontin ja Gabrion. Gabapentiiniä sisältävät valmisteet ovat kolmiolääkkeitä.


title: Kypärähokot

text: Kypärähokot ("Pauxi") on hokkojen heimoon kuuluva kanalintusuku. Kypärähokkojen sukuun kuuluu BirdLife Suomen mukaan kolme lajia.


title: Nintendocore

text: Nintendocore (myös nintendo rock, video rock tai nerdcore) on musiikin tyyilaji, joka yhdistelee modernin rockin aggressiivisia tyylejä chiptune -sekä videopelimusiikin kanssa. Nintendocore on kehittynyt hardcore punkista sekä metallimusiikista, ja se on ottanut otteita useista musiikin tyylilajeista.


title: Nintendocore

text: Nintendocore-termin lanseerasi metalcoreyhtye Horse the Band, joka käytti sitä aluksi vitsinä.


title: Andrej Vasiljević

text: Andrej Vasiljević (s. 23. syyskuuta 1993 Zagreb, Kroatia) on kroatialainen jääkiekkomaalivahti, joka pelaa Ruotsin neljänneksi korkeimmalla sarjatasolla HockeyTvåan-joukkue Björbo HF:ssä.


title: Andrej Vasiljević

text: Vasiljević on Medveščak Zagrebin kasvatti. Hän debytoi miesten peleissä 16-vuotiaana kaudella 2009–2010 pelattuaan seuran kakkosjoukkueessa yhden ottelun sekä Slohokej Ligassa että Kroatian pääsarjassa. Kauden 2010–2011 Vasiljević pelasi lähinnä Team Zagrebin A-nuorissa Slovenian A-juniorisarjaa. Miesten pelejä hän pelasi Medveščakissa Itävallan Erste Bank Eishockey Ligan runkosarjassa yhdessä ottelussa ja puki kahdeksaan otteluun. Lähinnä joukkueen kolmosmaalivahtina toiminut Vasiljević teki EBEL-debyyttinsä 25. helmikuuta 2011 unkarilaista Alba Volán Székesfehérvária vastaan, kun hän korvarsi joukkueen maalinsuulla Gasper Kroseljin noin 55 peliminuutin jälkeen. Vasiljević sai peliaikaa noin neljä minuuttia ja torjui kaksi kertaa, mutta Alba Volán voitti ottelun lopulta lukemin 2-3. Hän pelasi myös seitsemän ottelua Kroatian pääsarjan runkosarjassa.


title: Andrej Vasiljević

text: Myös kauteen 2010–2011 Vasiljević lähti niin ikään Medveščakin kolmosmaalivahtina ja hän pelasi kauden aikana EBEL:ssä kolmessa runkosarjaottelussa ja puki 15 runkosarjaotteluun. Hän pelasi ensimmäisen EBEL-ottelunsa aloittavana maalivahtina 7. lokakuuta 2011 vieraissa EC Salzburgia vastaan. Vasiljević torjui Medveščak 6-4-tappioon päättyneessä ottelussa 29 kertaa. Hän pelasi seuran kakkosjoukkueessa Kroatian pääsarjaa kymmenen ottelun verran. Vasiljević teki Medveščakin kanssa jatkosopimuksen kaudeksi 2012–2013, mutta hän jätti kuitenkin seuran elokuussa 2012 ja siirtyi slovakialaisen HK 36 Skalican paitaan.


title: Andrej Vasiljević

text: Kaudeksi 2013–2014 Vasiljević palasi vuoden mittaisella sopimuksella KHL:ään siirtyneeseen Medveščak Zagrebiin. Hän toimi lähinnä joukkueen kolmosmaalivahtina ja pelasi kauden aikana yhdessä runkosarjaottelussa sekä kahdessa ottelussa Kroatian pääsarjassa, kunnes Vasiljević siirtyi tammikuussa 2014 loppukaudeksi Yhdistyneen kuningaskunnan toiseksi korkeimmalle sarjatasolle EPIHL-joukkue Slough Jetsiin. Marraskuussa 2014 hän siirtyi kolmen kuukauden mittaiselle try-outille SM-liigajoukkue Hämeenlinnan Pallokerhoon oltuaan vapaana agenttina alkukauden 2014–2015. Joulukuussa Vasiljević siirtyi kahden viikon try-outille kaksi sarjatasoa alemmas Suomi-sarjajoukkue Kokkolan Hermekseen, jossa hän pelasi kaksi ottelua ja palasi joulutauolla HPK:hon Juuse Saroksen lähdettyä alle 20-vuotiaiden MM-kilpailuihin. Vasiljević toimi viidessä ottelussa joukkueen kakkosmaalivahtina Joni Myllykoskelle, mutta ei saanut kuitenkaan peliaikaa ja lopulta hän jäi ilman käyttötarkoitusta ja jatkosopimusta Saroksen palattua HPK:hon. Vasiljević ei pelannut enää loppukaudella missään.


title: Andrej Vasiljević

text: Kaudeksi 2015–2016 Vasiljević siirtyi vuoden mittaisella sopimuksella Ruotsin neljänneksi korkeimmalle sarjatasolle HockeyTvåan-joukkue Borås HC:hen. Kaudeksi 2016–2017 hän siirtyi saman sarjan Björbo HF:ään.


title: Andrej Vasiljević

text: Vasiljević edusti Kroatiaa IB-divisioonan MM-kilpailuissa vuonna 2014, jolloin hän voitti hopeaa. Vasiljević toimi kuitenkin koko turnauksen ajan joukkueensa kakkosmaalivahtina Mate Krešimir Tomljenovićille, eikä saanut peliaikaa. Vasiljević pelasi myös Sotšin olympiakisojen 2014 karsinnoissa, joissa hän sai tililleen yhden ottelun.


title: Andrej Vasiljević

text: Vasiljević pelasi myös alle 20-vuotiaiden I-divisioonan MM-kilpailuissa vuonna 2010 ja IB-divisioonan MM-kilpailuissa vuonna 2012. Hän pelasi myös alle 18-vuotiaiden II-divisioonan MM-kilpailuissa vuosina 2009, 2010 ja 2011. Kaksi jälkimmäistä turnausta päättyi A-lohkon hopeaan ja vuoden 2011 turnauksessa Vasiljević palkittiin parhaana maalivahtina.


title: Kuninkaan punikit

text: Kuninkaan punikit – suomalaisia Muurmannin legioonassa 1918–1919 on Seppo Rustaniuksen ohjaama sisällissodan aikoihin liittyvä dokumentti, joka käsittelee Muurmannin legioonaa.


title: Kuninkaan punikit

text:
Elokuva esitettiin Ylen Dokumenttiprojekti-sarjassa 7.10.2013, ja ennakkoon sitä esitettiin kutsuvierasnäytöksessä 26.2.2012 Suomen Elokuvasäätiön Kino K-13:ssa ja dokumenttiklubilla 29.4.2013 Venäjän tiede- ja kulttuurikeskuksessa.
Muurmannin legioonaksi kutsuttu ryhmä muodostui Vienan Karjalaan sisällissodan lopulla paenneista punaisista, jotka Britannian armeija värväsi. Seppo Rustanius on tehnyt sisällissodan vaiheista useita dokumenttielokuvia ihmiskohtaloiden kautta. Elokuvaan sisältyy Britannian Imperial War Museumista löytynyttä uutta arkistoaineistoa Murmanskista, Arkangelista ja Britanniasta ja lisäksi aineistoa monista muista arkistoista. Ajankohta on Neuvosto-Venäjän ensi vaiheet ja Suomen valtion syntyprosessi. Legioonan nimi oli virallisesti Suomalainen Legioona.


title: Kenny MacAulay

text: Kenneth "Kenny" MacAulay (s. 29. huhtikuuta 1984 Baddeck, Nova Scotia, Kanada) on kanadalaissyntyinen kroatialainen jääkiekkoilija, pelipaikaltaan puolustaja. Hän on viimeksi edustanut EBEL-liigassa pelaavaa HC Innsbrukia kaudella 2015-2016. MacAulay pelasi vielä 2016 Kroatian maajoukkueessa D1B MM-turnauksessa, vaikka ei pelannut kauden aikana missään seurajoukkueessa.


title: Kenny MacAulay

text: Ennen ammattilaisuraansa MacAulay pelasi yliopistokiekkoa Vermontin yliopiston joukkueessa.


title: Petr Stloukal

text: Petr Stloukal (s. 18. kesäkuuta 1993 Brno, Tšekki) on tšekkiläinen jääkiekkoilija, joka pelaa kotimaassaan Extraliga-joukkue HC Karlovy Varyssa. Hän on pelipaikaltaan keskushyökkääjä.


title: Petr Stloukal

text: Stloukal pelasi kauden 2008–2009 HC Slezan Opavan U18-junioreissa, jonka jälkeen hän siirtyi kaudeksi 2009–2010 Suomeen ja Tapparan B-nuoriin, joiden paras maalintekijä Stloukal oli SM-karsinnoissa tehoilla 7+7=14. Hän oli myös joukkueen paras pistemies maanmiehensä Petr Beránekin kanssa. Stloukal vahvisti kauden aikana myös Tapparan A-nuoria kevään 2010 karsintasarjassa.


title: Petr Stloukal

text: Kauden 2010–2011 Stloukal aloitti kotimaassaan Orli Znojmon U20-junioreissa, mutta siirtyi vain kahden siellä pelatun ottelun jälkeen Pohjois-Amerikkaan, jossa hän pelasi sekä USHL-joukkue Chicago Steelin että NAHL-joukkue Corpus Christi IceRaysin riveissä.


title: Petr Stloukal

text: Kesällä 2011 Stloukal siirtyi Orlin Znojmon Itävallan Erste Bank Eishockey Ligassa pelaavan miesten joukkueen vahvuuteen. Joukkuetta valmensi hänen isänsä Martin. Kauden 2011–2012 kynnyksellä Stloukal pelasi kuitenkin Suomeen ja siirtyi Pelicansin A-nuoriin. Hän oli tehoilla 14+23=37 joukkueen toiseksi paras pistemies Tuukka Rajamäen ja Antti Iivarin kanssa.


title: Petr Stloukal

text: Stloukal siirtyi kaudeksi 2012–2013 try-outin kautta Mestis-joukkue Heinolan Peliittoihin. Hän otti alkukaudella yllättäen paikan joukkueen kärkiketjuista tehden syyskaudella tehokasta jälkeä Jani Keinäsen ja Ville Järveläisen rinnalla. Kevätkaudella Stloukalin tehot kuitenkin hieman hyytyivät, mutta hän oli lopulta tehoilla 16+12=28 joukkueen toiseksi paras maalintekijä ja neljänneksi paras pistemies.


title: Petr Stloukal

text: Kesäkuussa 2013 Stloukal siirtyi try-outin kautta SM-liigajoukkue Helsingin IFK:hon. Hän kärsi alkukaudella loukkaantumisista ja teki kuntouduttuaan liigadebyyttinsä 8. lokakuuta 2013 vieraissa Kalevan Palloa vastaan. Kaikkiaan Stloukal pelasi HIFK:ssa kuusi runkosarja- ja seitsemän European Trophy -ottelua jääden ilman tehopisteitä. Hänen kautensa eteni lopulta suurimmaksi osaksi lainalla Mestiksessä HC Keski-Uusimaan ja Peliittojen joukkueissa, joista jälkimmäisessä Stloukal pelasi kauden loppuun.


title: Petr Stloukal

text: Huhtikuussa 2014 Stloukal siirtyi try-outille Tampereen Ilvekseen, jonne hän ei kuitenkaan saanut jatkosopimusta. Heinäkuussa 2014 Stloukal palasi kotimaahansa ja siirtyi try-outille HC Slavia Prahan Extraliga-joukkueeseen. Hän jäi myös siellä ilman jatkosopimusta. Kauden 2014–2015 kynnyksellä Stloukal siirtyi Slovakian Extraligan HK 36 Skalicaan. Hänen ensimmäinen kokonainen kautensa miesten pääsarjatasolla toi 46 runkosarjaottelussa tehot 13+21=34, joilla Stloukal oli joukkueen kolmanneksi paras pistemies. Kaudeksi 2015–2016 hän siirtyi vuoden mittaisella sopimuksella samassa liigassa pelaavan HK Nitran riveihin. Stloukal voitti kauden päätteeksi Slovakian-mestaruuden.


title: Petr Stloukal

text: Kaudeksi 2016–2017 Stloukal palasi kotimaahansa ja siirtyi vuoden mittaisella sopimuksella Extraliga-joukkue HC Karlovy Varyyn.


title: Petr Stloukal

text: Stloukal on pelannut sekä kolme nuorten että poikien maaottelua. Hän putosi viimeisten joukossa Tšekin alle 20-vuotiaiden MM-joukkueesta vuoden 2013 turnaukseen. Stloukalin mukaan yksi pääsyistä kisajoukkueen ulkopuolelle jäämiseen oli hänen isänsä Martinin huonot välit päävalmentaja Miroslav Přerostiin.


title: Petr Stloukal

text: Stloukalin isä Martin on jääkiekkovalmentaja sekä entinen pelaaja-agentti ja alempien sarjoja hyökkääjä.


title: Hokot (suku)

text: Hokot ("Mitu") on hokkojen heimoon kuuluva kanalintusuku. Hokkojen sukuun kuuluu BirdLife Suomen mukaan neljä lajia.


title: Sakut

text: Sakut ("Penelope") on hokkojen heimoon kuuluva kanalintusuku. Sakujen sukuun kuuluu BirdLife Suomen mukaan viisitoista lajia.


title: Herzberg (Elster)

text: Herzberg (Elster) on kaupunki Brandenburgin osavaltiossa, Saksassa. Se on Elbe-Elsterin piirikunnan pääkaupunki. Kaupungin asukasluku on 9 345 (2012).


title: Arne Gabius

text: Arne Gabius (s. 22. maaliskuuta 1981) on saksalainen kestävyysjuoksija. Gabius saavutti hopeaa 5 000 metrillä Helsingin EM-kilpailuissa 2012 ajalla 13.31,83. Barcelonan EM-kilpailuissa 2010 hän oli samalla matkalla 12:s ja Zürichin EM-kilpailuissa 2014 seitsemäs. Hän karsiutui 5 000 metrin alkuerissä Berliinin MM-kilpailuissa 2009, Lontoon olympialaisissa 2012 ja Moskovan MM-kilpailuissa 2013. 10 000 metrillä hän oli 17:s Pekingissä 2015. Sisäradoilla hän on sijoittunut 3 000 metrillä MM-kilpailuissa 12:nneksi Valenciassa 2008 ja kahdeksanneksi Istanbulissa 2012 sekä EM-kilpailuissa yhdeksänneksi Birminghamissa 2007.


title: Arne Gabius

text: Gabiuksen ennätys 3 000 metrillä on 7.35,43, 5 000 metrillä 13.12,50, 10 000 metrillä 27.43,93 ja maratonilla 2.08.33. Maratonennätyksensä hän juoksi vuoden 2015 Frankfurtin maratonilla, jolloin rikkoi Jörg Peterin 27 vuotta vanhan Saksan ennätyksen 14 sekunnilla.


title: Senftenberg

text: Senftenberg on kaupunki Brandenburgin osavaltiossa, Saksassa. Se on Oberspreewald-Lausitzin piirikunnan pääkaupunki. Kaupungin asukasluku on 25 061 (2012).


title: Mangaanisulfaatti

text: Mangaanisulfaatti (MnSO) on mangaani- ja sulfaatti-ionien muodostama epäorgaaninen ioniyhdiste. Yhdistettä on yksi tärkeimmistä mangaanin yhdisteistä ja sitä käytetään muun muassa lannoitteena, hivenainevalmisteissa ja mangaanin tai mangaaniyhdisteiden valmistuksessa.


title: Mangaanisulfaatti

text: Kidevedettömänä mangaanisulfaatti on huoneenlämpötilassa väritöntä ja kiteistä kiinteää ainetta. Yhdiste liukenee hyvin veteen ja paremmin viileään ja lämpimiin kuin kuumaan veteen. Maksimiliukoisuus on noin 31-asteiseen veteen. Kidevedettömän mangaanisulfaatin lisäksi yhdisteestä tunnetaan lukusia kidevedellisiä muotoja kuten monohydraatti (MnSO·HO), dihydraatti (MnSO·2HO), tetrahydraatti (MnSO·4HO), pentahydraatti (MnSO·5HO) ja heptahydraatti (MnSO·7HO), jotka ovat väriltään vaaleanpunaisia. Mangaanisulfaatin hydraateista kidevesi poistuu kuumentamalla. Mangaanisulfaatti muodostaa alkalimetallisulfaattien kanssa kaksoissuoloja.


title: Mangaanisulfaatti

text: Mangaanisulfaattia valmistetaan teollisesti pääasiallisesti liuottamalla mangaanioksidia tai mangaanikarbonaattia rikkihappoon. Myös Mangaanidioksidista voidaan valmistaa mangaanisulfaattia liuottamalla sitä rikkihappoon pelkistimen, kuten hiilen läsnä ollessa. Mangaanisulfaattia muodostuu sivutuotteena hapetettaessa orgaanisia yhdisteitä mangaanidioksidilla rikkihappoisella liuoksella esimerkiksi hydrokinonin valmistuksen yhteydessä.


title: Mangaanisulfaatti

text: Mangaanisulfaatti on yksi teollisesti ja taloudellisesti merkittävimmistä mangaaniyhdisteistä. Siitä voidaan valmistaa metallista mangaania elektrolyyttisesti ja sitä voidaan käyttää lähes kaikkiean mangaaniyhdisteiden valmistuksen lähtöaineena. Siitä valmistettavia yhdisteitä ovat muun muassa mangaanidioksidi, mangaanikarbonaatti, manebi ja eräät väriaineet. Yhdistettä käytetään myös lasin värjäämiseen violetiksi, lannoitteissa, eläinten rehuissa hivenaineena ja hivenainevalmisteissa.


title: Harmaapääsurukki

text: Harmaapääsurukki ("Schiffornis major") eli aiemmalta nimeltään harmaapäätanssija on tityrojen heimoon kuuluva varpuslintu.


title: Harmaapääsurukki

text: Harmaapääsurukkia tavataan Boliviassa, Brasiliassa, Kolumbiassa, Ecuadorissa, Perussa ja Venezuelassa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi.


title: Carl Spaatz

text: Carl Andrew ”Tooey” Spaatz (28. kesäkuuta 1891 Boyertown, Pennsylvania – 14. heinäkuuta 1974 Washington) oli Yhdysvaltain ilmavoimien kenraali ja ensimmäinen esikuntapäällikkö. Toisen maailmansodan aikana hän toimi Yhdysvaltain strategisten ilmavoimien komentajana Euroopassa 1944–1945 ja Tyynellämerellä kesällä 1945.


title: Carl Spaatz

text: Spaatz kirjoittautui West Pointin sotilasakatemiaan vuonna 1910 ja valmistui kesäkuussa 1914. Hän palveli aluksi vänrikkinä Schofield Barracksin jalkaväkivaruskunnassa Havaijilla, mutta sai lokakuussa 1915 komennuksen lentäjäkoulutukseen San Diegoon. Hän osallistui lentäjänä 1916 Meksikoon suoritettuun rankaisuretkeen ja toimi ensimmäisen maailmansodan aikana Ranskassa amerikkalaisessa lentokoulussa sekä sodan loppuvaiheessa myös taistelulentäjänä. Spaatz pudotti sodan aikana kolme saksalaista Fokker-hävittäjää ja sai Distinguished Service Cross -ansioristin. Hän yleni sodan aikana kapteeniksi ja 1920 majuriksi. Hän paveli ilmavoimissa maailmansotien välisen ajan vuoroin komentajan ja esikuntaupseerin tehtävissä.


title: Carl Spaatz

text: Tammikuussa 1929 Spaatz komensi ilmatankkaukseen kehitettyä "Question Mark" -konetta Los Angelesin yllä suoritetulla koelennolla, joka kesti ennätykselliset 150 tuntia 40 minuuttia. Hän sai tästä ansiosta Distinguished Flying Cross -kunniamerkin.


title: Carl Spaatz

text: Taistelun Britanniasta aikana elokuussa 1940 tilapäisesti everstiksi ylennetty Spaatz vietti useita viikkoja Englannissa sotilastarkkailijana. Heinäkuussa 1941 hänet nimitettiin ilmavoimin päämajan ilmaesikunnan päälliköksi. Yhdysvaltain liityttyä toiseen maailmansotaan hänet nimitettiin tammikuussa 1942 ilmavoimien taistelujohdon komentajaksi ja ylennettiin tilapäisesti kenraalimajuriksi. Toukokuussa 1942 hänet nimitettiin kahdeksannen ilmavoimien komentajaksi ja hän siirtyi heinäkuussa Englantiin valmistelemaan Saksan pommittamista. Samassa yhteydessä hänestä tehtiin myös Yhdysvaltain ilmavoimien komentaja Euroopan sotanäyttämöllä ja joulukuussa kahdennentoista ilmavoimien komentaja Pohjois-Afrikassa. Helmikuussa 1943 Spaatz nimitettiin Louteis-Afrikan ilmavoimien komentajaksi ja saksalaisten peräännyttyä Afrikasta hänestä tuli myös liittoutuneiden Välimeren ilmavoimien varakomentaja. Hänet ylennettiin maaliskuussa 1943 tilapäisesti kenraaliluutnantiksi.


title: Carl Spaatz

text: Tammikuussa 1944 Spaatz palasi takaisin Englantiin ja hänestä tuli Yhdysvaltain strategisten ilmavoimien komentaja Euroopassa. Tässä ominaisuudessa hän johti vihollisalueelle sekä Englannista että Italiasta käsin päivisin suoritettuja täsmäpommituksia. Yöpommituksista vastasi brittikenraali Arthur Harris. Normandian maihinnousun alla päiväpommitukset kohdistettiin varsinkin Saksan lentokone- ja polttoaineteollisuuteen. Spaatz pysyi tehtävässään aina Saksan antautumiseen saakka ja sai maaliskuussa 1945 tilapäisen ylennyksen kenraaliksi. Euroopan sodan päätyttyä hän siirtyi kesäkuussa ilmavoimien päämajaan Washingtoniin ja tuli heinäkuussa Tyynenmeren strategisten ilmavoimien komentajaksi Guamille. Hän johti viimeisiä Japaniin kohdistettuja strategisia pommituksia. Näiden joukossa olivat myös presidentti Harry S. Trumanin määrämät Hiroshiman ja Nagasakin atomipommit, vaikka Spaatz henkilökohtaisesti vastustikin ydinaseiden käyttöä Japanin kaupunkeja vastaan.


title: Carl Spaatz

text: Spaatz oli läsnä Saksan antautuessa ehdoitta Reimsissä ja Berliinissä sekä myös Japanin antautumisseremoniassa Tokiossa.


title: Carl Spaatz

text: Sodan jälkeen Spaatz palasi ilmavoimien päämajaan ja helmikuussa 1946 hänestä ilmoitettiin tulevan ilmavoimien seuraava komentaja. Presidentti Truman nimitti Spaatzin syyskuussa 1947 ensimmäiseksi ilmavoimien esikuntapäälliköksi, mutta hän erosi palveluksesta jo seuraavan vuoden kesäkuussa kenraaliksi ylennettynä. Myöhemmin hän toimi turvallisuuskysymyksiin erikoistuneena toimittajana ja useiden komiteoiden neuvonantajana.


title: Rastassurukki

text: Rastassurukki ("Schiffornis turdina") eli aiemmalta nimeltään rastastanssija on tityrojen heimoon kuuluva varpuslintu.


title: Rastassurukki

text: Rastassurukkia tavataan laajalla alueella Meksikon eteläosista Brasilian keskiosiin ja Boliviaan. Lisäksi sitä esiintyy erillään Brasilian itäosissa. Lajin kannaksi arvioidaan 500 000–4 999 999 yksilöä. Se on luokiteltu elinvoimaiseksi.


title: Beeskow

text: Beeskow on kaupunki Brandenburgin osavaltiossa, Saksassa. Se on Oder-Spreen piirikunnan pääkaupunki. Kaupungin asukasluku on 7 996 (2012).


title: Sammalsurukki

text: Sammalsurukki ("Schiffornis virescens") eli aiemmalta nimeltään sammaltanssija on tityrojen heimoon kuuluva varpuslintu.


title: Sammalsurukki

text: Sammalsurukkia tavataan Argentiinassa, Brasiliassa ja Paraguayssa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi.